
Un cuvânt înainte. 


Cu numărul de faţă revista „Viaţa Basarabiei” întră 
în al doilea an de existență. In măsura puterilor noastre 
modeste, am căutat să satisfacem acel program pe care 
ni l-am dat dela început. In cele 12 numere ale revistei şi 
care în total au avut 816 pagini, ne-am stăruit să lămu- 
` rim, cât mai mult din trecutul Basarabiei, sufletul româ- 
nesc basarabean, elemente cu privire la pământul și etnog- 
rafia provinciei noastre, aspecte din viața obştească și mai 
ales culturală a basarabenilor, probleme economice care 
ating interesele vitale ale locuitorilor Basarabiei și multe 
altele. Tot odată am căutat să strângem în jurul revistei 
„V. B.“ pe toţi aceia cari, cu pana în mână, au stăruit şi 
stăruie să servească progresul obștesc și românizmul pe 
pământul provinciei noastre şi să destăinuiască năzuințele 
sufletului basarabean spre frumos, bine șt ideal. 

Lăsând la aprecierea cetitorilor nostri măsura în care 
am reuşit să ne atingem programul de activitate, ne soco- 
tim în drept să spunem că, după un an de muncă în jurul 
revistei „V. B.“, ne-am întărit și mai mult în gândul cu 
care am pornit la drum. In timpul acestui an ne-am con- 
vins, că Basarabia și atâtea probleme ce se leagă de ea 
sânt mereu la ordinea zilei. După cinsprezece ani dela 
Unire, Basarabia mai este încă discutată, — aci de ruşi, 
cari nu pot uita că au stăpânit-o şi au nenorocit-o timp de 
peste o sută de ani, aci de unii din confrații români, cari 
mereu îi găsesc cusururi, sau mereu se aţin s'o „salveze“. 

Acest lucru nu poate să ne măgulească cătuș de pu- 
țin. Ceia ce-i adânc înrădăcinat în sufletul nostru, este do- 

rința să ajungem, să nu mai fim discutaţi nici de duş- 
mani, nici de prieteni : Basarabia să nu mai fie mărul de 
discordie între ruși și români; Basarabia să nu mai fie 
râvnită de ruşi, căci a fost, este și trebue să rămâie pă- 
mânt românesc ; Basarabia să nu mai fie privită ca un pă- 
mânt al făgăduinţii sau o arie de experiențe pentru toți 
dezrădăcinaţii de aiurea ; Basarabia să fie lăsată să-şi a- 
dune puterile sale proprii, să i se îngăduie, să i se cheză- . 
şuiăscă chiar, o viață locală liberă, bazată pe norme de 
drept şi de lege, să fie ajutată să-şi lecuiască rănile din tre- 
cut, să fie înzestrată cu așăzăminte care s'o ducă mai repede 
pe căile progresului economic, cultural, social şi politic, 

Totuşi, dacă Basarabia este discutată, apoi lucrul cel 
mai normal este, ca noi basarabenii să ne vârâm în discu- 
ţie, să ne îmbrățișăm cauza noastră proprie şi să căutăm 
să ne servim provincia noastră natală cât mai bine, Discu- 
ţia comportă mult material documentar, care, după cum 
rezultă din mersul discuţiei, lipsește: nu este adunat, nu 
este studiat, nu este utilizat cu obiectivitate ştiinţifică. 
Datoria noastră a basarabenilor este să ne punem şi mai 
dârz pe muncă şi să scoatem în evidenţă fiinţa adevărată 
a Basarabiei, trecutul ei oropsit sub regimul absolutismu- 
lui rusesc, sufletul românesc al moldovenilor, interesul co- 
mun de conviețuire pașnică între populaţiunile de azi ale 
provinciei, dârzenia noastră în luptă de a ne asigura o 
viaţă liberă şi ordonată pe pământul scump şi sub cerul 
senin al Basarabiei și dorința noastră de a servi, mai de- 
grabă, ca o verigă de legătură între statul nostru și statul 
vecin, decât ca un măr de discordie între ele. 

Iată dar încă o formulă a raţiunii de a fi a revistei 
noastre „Viaţa Basarabiei“. Și începând un an nou de acti- 
vitate, facem apel la toți colaboratorii de azi și de mâine 
ai revistei să-şi încordeze energiile de muncă şi creaţiune, 
spre a se ilustra în lupta care se dă pentru ființa Basara- 
biei și spre a ilustra și paginile revistei care se pune la 
dispoziţia lor. Şi un apel tot așa de călduros facem şi ce- 
titorilor revistei, rugându-i să ne sprijine cu prietenia și 
atenţia lor, ne uitând de bună samă și ajutorul lor mate- 
rial, de care avem absolută nevoe. PAN. HALIPPA. 


Din istoria mișcării naţionale în Basarabia. 
(ZIARUL „BASARABIA"). 


Acei cari au interesul să vadă în unirea Basarabiei cu ve- 
chiul regat un act artificial, fără baze în conștiința poporului, 
socot mişcarea națională în provincia noastră ca un act provocat 
din afară. Această părere, împărtășită din nefericire şi de către 
unii din frații noștri de peste Prut și de către naționaliștii im- 
provizaţi în timpurile din urmă, este o părere absolut greșită. 
Fără îndoială, că în unirea Basarabiei au jucat rol și alţi factori, 
ca: împrejurările istorice, războiul mondial, și mai cu seamă revo- 
luţia rusă, etc. Dar factorul principal totuși rămâne poporul moldo- 
venesc din Basarabia, care nu şi-a alterat sufletul, nu şi-a pierdut 
limba, obârșia naţională. Dacă n'ar fi existat acest factor princi- 
pal,—unirea nu s'ar îi putut face. Pe când poporul moldovenesc 
din Basarabia păstrându-şi fiinţa, unirea trebuia să se facă în mod 
fatal, dacă nu în anul 1918, —- mai târziu, Studierea mai de ap- 
roape a vieţii poporului basarabean, cercetările arhivelor din Ba- 
sarabia vor dovedi, cum au şi dovedit în parte, că în provincia 
dintre Prut și Nistru sub dominaţia rusă a fost o continuitate în 
conștiința națională a poporului,că această continuitate se concre- 
tizează în diferite manifestări. Și una din aceste manifestări a 
fost presa periodică din Basarabia. 

Trebuie de notat, că mişcarea naţională din Basarabia este într'o 
legătură strânsă cu mișcările revoluţionare din Rusia, în special 
cu cele cu caracter naţional. Compus dintr'un congiomerat de 
peste o sută de naţionalităţi, din cari unele erau superioare Ru- 
şilor ca cultură, imperiul rus, după expresiunea poetului ucrai- 
nean Şevcenco, se transformă într'o „pușcărie a popoarelor“. Şi 
imediat ce garda acestei pușcării slăbea, naţionalităţile subjugate 
se agitau, Și aceste agitaţii aveau răsunetul lor şi în Basarabia. 
In anul revoluţiei din 1848, revoluţie care n'a avut mari efecte în 
Rusia, între unele din minoritățile din imperiul rusesc,în special 

între Poloneji, se manifestă tendinţa de eliberare de sub jugul 
străin, Şi atunci un grup de intelectuali moldoveni din Basara- 
bia cer dela stăpânirea rusă, prin tipograful Achim Popov au- 
torizaţie de a scoate un ziar moldovensc sub titlul „Românul“.!) 
Guvernul rus, cum era de aşteptat, a refuzat cererea. Valul re- 
acţiunii se întinde din nou asupra Rusiei. După războiul din 
Crimeia vin primii ani ai domniei lui Alexandru al II-lea, când 
popoarele din Rusia respiră mai liber, Și Moldovenii din Basa- 
rabia își manifestă tendința de a avea un ziar în limba moldo- 
venească, Astfel în anul 1863 cunoscutul publicist şi -patriot ba- 
sarabean Gheorghe Gore cere guvernului rus să-i se permită a 
scoate ua ziar moldovenesc, cerere care n'a fost satisfacută.2) 
In anul 1867 cercurile bisericești din Basarabia reuşesc să obţie 
aprobare pentru a tipări în limba rusă şi moldovenească „Bule- 
tinul eparhiei Chișinăului“, care nhie în aceste două limbi pâ- 
nă la anul 1871. 

Câteva date prețioase cu privire la cele cinci ziare care au 
apărut în sudul Basarabiei în anii stăpânirii româneşti (1856 — 
1878) pe dă d-l Liviu Marian. °) 

Aceste încercări de presă românească în Basarabia de sud, 
liberă atunci, au însă cu totul un alt caracter. Ele nu puteau og- 
lindi stările din Basarabia subjugată, năzuințele populaţiunii ei. 
Mai interesant pentru noi ar fi ziarul ,„Mesagerul Basarabiei“, 
care apare la Chișinău în anul 1884, sub conducerea unui oare- 
care Reabcic și Drumașcu, ziar despre care ne vorbește d-l Ma- 
rian 4), dar din care, din nefericire, nu s'a păstrat nici un număr. 
Apariţia acestui ziar probabil a fost de scurtă durată, căci altfel 
s'ar găsi şi alte urme ale ziarului. 

In ultimele 3 decenii ale veacului al XIX-lea politica rusească 
se caracterizează printr'un reacționarism înverșunat și printr'o 
opresiune a popoarelor subjugate, Răscoala a două a Polonezi- 
lor din anul 1863 a dus la o schimbare destul de bruscă a regi- 


1) L. Boga. Prima încercare ziaristică românească în Basarabia 
Ziarul „Tribuna liberă”. 

2) Arhiva regretatului Paul Gore. 

3) Liviu Marian. Inceputurile publcisticei in Basarabia. Revista 
„Viaţa Basarabiei“ 1932, No, 2 

4) Ibidem. 

mului față de minoritățile din Rusia. Unirea Pincipatelor Româ- 
neşti și războiul ruso-turc din anii 1877——1878, când pentru 
prima dată se pune, pe cale diplomatică, chestiunea Basarabiei, 
face ca guvernul rus să-şi schimbe politica față de Moldovenii 
din Basarabia. Se scoate limba moldovenească din școli, se în- 
chide tipografia moldovenească de pe lângă Eparhia Chişinăului. 

Cu toate acestea poporul moldovenesc continuă a-și păstra 
limba și obiceiurile, Autorul „Răsunetelor din Basarabia“, Cons- 
tantin Stamati, fiul cavalerului C. Stamati, în anul 1898, mărtu- 
riseşte : y s 

„Poate că limba din scrierile mele române va tace asupra 
cercurilor noastre literare... o stranie impresie. N'am putut scrie 
altmintrelea. Limba română rustică, precum o vorbeşte poporul 
nostru din Basarabia, a tost singurul izvor, din care mam adă- 
pat; n'am în patria mea nici un institut național, nici o şcoală 
poporală macar; am fost și sânt o insulă solitară în imensul 
ocean al slavismului, Mai mult nu zic“ 1). 

Desigur că revoluţia dela anul 1905, care a sguduit din 
temelie statul rus, a trebuit în mod imperios să trezească con- 
ştiinţa naţională în sufletul poporului moldovenesc din Basarabia. 
Acestui an i-a precedat o mișcare a generației mai vechi a ti- 
nerilor naționaliști din Basarabia, care se grupează într'un cerc 
naţional moldovenesc, în frunte cu D-1 I, Pelivan la universitatea 
din Dorpat. Această mișcare, care s'a petrecut în anul 1899, a 
fost stinsă prin întemnițarea şi exilul câtorva fruntași ai mișcării, 

Revoluţia rusă din anul 1905 a pus o mulţime de probleme 
«de ordin social, economic, politic şi naţional. La prima adiere a 
vântului libertăţii minoritățile din „puşcăria popoarelor“ încep 
să ridice chestiunea autodeterminării naţionale, chestiunea cul- 
turii, limbii materne. Polonezii, Latâşii, Letonii, Georgienii, chiar 
Tatarii îşi reclamă drepturile la viață nouă. La universităţile din 
Rusia studenţimea se agită pe chestiunea naţională, se grupează 
în cercuri cu caracter național, cere autonomie culturală, limba 
maternă în școală și în instituţii, Această mişcare nu putea să 
nu atingă şi intelectualitatea din Basarabia, în special tineretul 
studios, lată de ce problemele naţionale puse de către revoluţia 


1) Constantin de Stamati-Ciurea. Resunete din Basarabia. Cer- 
năuţi. 1898, 

rusă încep să se agite în cercurile studențești de pe la universi=- 
. tăți şi între intelectualii din Basarabia, în cercurile Zemstvelor,. 
ale învățătorimei și preoţimei, 

In toamna anului 1905 un grup de studenţi basarabeni dela. 
universitatea din Dorpat „făceau revoluţie“, adică făceau grevă 
şi cereau fel de fel de revendicări cu caracter politic și social, în 
special „pământ şi voie“, lozinca social-revoluţionarilor de atunci, 
moștenită dela „poporaniştii“ de pe la anii 1870 și ceva. Acești 
revoluționari înverșunaţi, în frunte cu D-1 P. Halippa, iau contact 
cu Latâşii şi cu alți studenţi minoritari, care luptau nu atât pen-- 
tru chestiuni de ordin politic și social, cât pentru o autonomie 
națională, pentru introducerea limbii materne în şcoală și insti- 
tuţii, Aceasta-i face pe studenţii basarabeni să se gândească și; 
ei la poporul din care se trăgeau şi care se găsea într'o situație 
mult mai grea decât celelalte minorităţi din Rusia. Cum am notat 
mai sus, energia revoluţionară la popoarele subjugate din Rusia 
se îndreaptă în direcţia revendicărilor naţionale. Așa trebuia să 
se întâmple și cu studenţii basarabeni. In urma grevelor fără de 
sfârșit, universitatea din Dorpat se închide și studenţii basarabeni 
vin la Chișinău, Aici această grupare, compusă din D-l P. Halippa, 
P. Grosu, N. Bivol, F. Platonov și încă câţiva, intenţionează să 
scoată pentru „adâncirea revoluţiei“ un ziar moldovenesc „Deş- 
teptarea”, pe care însă nu-l scot. O altă grupare compusă din 
boeri moldoveni, în frunte cu P, Dicescul, P, Gore, D-r Glavce,. 
formează "un partid naţional-moldovenesc, care urmăreşte scopuri 
pur naţionale. In timpul acela vine din exil D-1 |. Pelivan, care 
adună în jurul său un grup de intelectuali, cum a fost E, Gavri- 
liţa, N. Andronovici, V, Hartia, N, Popovschi, N. Florov şi alţii. 
Această grupare își propune ca scop organizarea forțelor mol- 
dovenești în jurul unui partid naţional-democrat 1), grupare în 
care unii din membri un cunoşteau deloc limba moldovenească. 

Toate aceste trei grupări erau destul de îndepărtate ca 
ideologie în chestiuni sociale, Gruparea studenţească tindea mai 
mult spre reforme de ordin social, în special, spre o largă re- 
formă agrară ; gruparea boierească era împotriva oricăror sguduiri 
sociale, pe când gruparea D-lui I. Pelivan căuta se împace prin- 
cipiile naţionale cu revendicările de ordin social. In chestiunea. 


1) Jon Pelivan. Amintiri. Ziarul „România Nouă“. 1926, Nr. 24.. 

națională însă toate aceste trei grupări urmăreau cam aceleaşi 
scopuri. 

Revoluţia rusă îl aduce prin Basarabia şi pe vechiul revolu- . 
ţionar C. Stere, care pe atunci era profesor la universitatea din - 
laşi. Mânat de aceleași sentimente ca și intelectualii din Basara- 
bia, el se simţi dator a veni în ajutorul Moldovenilor. După mai 
multe consfătuiri cu reprezentanții grupărilor naţionaliste moldo- 
venești, el reuşeşte să uniască gruparea studenţilor revoluționari 
în cap cu D-l P. Halippa și gruparea mai moderată a D-lui |. 
Pelivan şi E. Gavriliţă, şi cu foarte multe greutăți se pune la cale 
scoaterea unui ziar moldovenesc sub denumirea de „Basarabia“. 


În ziua de 24 Mai st. v, în anul 1906 vede lumina primul 
număr al „gazetei naţional-democratice“ scrisă cu slove chirilice, 
titlul fiind însă imprimat cu litere latine, 

Însăși faptul apariţiei unui ziar în limba românească în Ba- 
sarabia este un mare eveniment pentru istoria noastră culturală, 
chiar dacă acest ziar n'ar pune chestiunile revendicărilor noastre 
naţionale. 

Analizând conţinutul articolelor publicate în acest ziar, ten- 
dința lui generală, concepţia autorilor, venim la concluzia, că 
ziarul „Basarabia“, dela primul număr şi până la ultimul, este 
pătruns de ideia emancipării poporului românesc din Basarabia, 
-că el, pentru prima dată, în mod fățiș şiclar, pune chestiunea na- 
ţională a Românilor basarabeni. 

In articolul de fond al primului număr, articol care are ca 
motto cuvintele: „dacă nu eu pentru sine, apoi cine pentru mine“, 
se arată că „până astăzi basarabenii au fost lipsiţi ca și ceilalți 
cetăţeni ai Rusiei nu numai de un drepta sta la cârmuirea ţării, 
a petrece nişte dorite legi pentru binele poporului, dar au fost 
opriţi și de o învăţătură şi de o ştiinţă pe limba lor strămoșească, 

Stăpânirea ţării punându-i piedici la tot pasul basarabea- 
‘nului, într'un timp nu prea îndelungat a adus Basarabia la o cale, 
prin care taranul nu putea aduna nici fărmâturile de sub masa 
boerului.“ 

Comparând situația ţăranului rus cu acea a ţăranului român, 
autorul articolului întreabă : 

„Dar ce putea face bietul ţaran român? Flămând şi gol, el 
-şi de scoate la un cap vro școală primară rusească, se află în 

așa stare, că nu vom greşi a spune, că în cărți și jurnaluri ru-- 
seşti el vede numai negru pe alb, Neinţelegând limba sărmanul 
basarabean a fost lipsit de lumina învățăturii; a fost lipsit de cel 
mai întâi drept omenesc a înainta cu mintea pentru binele său... 

Dar iacă a început a răsări soarele“... 

Ziarul crede că un regim constituţional în Rusia, Duma 
imperială, va rezolvi chestiunea naţională în Basarabia. 

„Numai o gazetă pe limba moldovenească va deschide ochii: 
şi va destupa urechile moldovanului... Impreunirea poporului cu 
Duma poate fi numai prin gazete ; pentru basarabeni numai prin- 
gazetă naţională“... 

Articolul se termină cu cuvintele: „Deşteaptă-te române, . 
din somnul robiei, Ai în vedere că de astăzi înainte — cum îţi 
vei aşterne, așa vei dormi“... 

Din acest articol-program se văd clar intenţiunile condu-- 
cătorilor ziarului, care se rezumă la următoarele chestiuni: 1) „tre- 
zirea conştiinţei poporului românesc din Basarabia, înapoiat, ro- 
bit către regimul rusesc, 2) şcoală în limba moldovenească, 3)par-- 
ticiparea poporului românesc din Basarabia la viaţa politică a 
Rusiei“, Aceste idei şi mai clar să văd din articolul -lui Alecu 
Nour, publicat în acelaș număr. Articolul se începe cu o strofă 
din cea mai bună poezie a lui Octavian Goga, poezie cu care i-a 
încântat pe basarabenii din jurul ziarului D-l C, Stere, care o 
citise la vre-o două-trei şedinţe în legătură cu scoaterea ziarului... 

„Avem un vis neîmplinit 
Copil al suterinţii, 
De jalea lui ne-au răposat 
Şi moşii şi părinții“. 

„Acest vis“, spune autorul, este o ființă națională. De o- 
sută de ani Basarabia noastră, țară de plugari români, a întrat 
în sânul popoarelor Rusiei, dar până acum basarabenii n'au luat 
nici parte în mişcările naţionale, 

Starea noastră e înapoiată. Poporul basarabean, lipsit de 
lumine venite de pe piscurile înalte ale gândirii omeneşti, tot ră- 
mâne sărac cu duhul şi tot nu ştie, nici nu vede, că dreptul lui 
cel mai sfânt — național rămâne stărâmat de mâinele streine... 
Peste Prut, în Ardeal, Bucovina şi Macedonia neamul românesc - 
are mulți vajnici luptători pentru interesele lui naționale... Noi: 

“Ştim că poporul nostru e o mare putere, dar el n'a ajuns încă la 
conștiința de sine şi fără îndreptător de această conștiință poate 
ti năprasnică ca oceanul nemărginit, Și iată „Basarabia“ va fi 
înreptător de ideia națională.“ 

Aceiaşi notă plină de speranţe o găsim și în articolul „Fo- 
„losul gazetei moldoveneşti“, care aparţine D-lui Ion Pelivan (sem- 
nat I.) şi care a fost tipărit în acelaşi număr al gazetei. Progra- 
“mul ziarului, a unei 'mișcări naţionale aici este schițat şi mai lim- 
‘pede, 

„Două milioane de moldoveni“, citim aici, „au fost osândiți 
-să zacă într'un întuneric adânc, într'o stare aproape sălbatică. 
Un popor întreg era menit să piară din numărul popoarelor vie- 
“țuitoare. 

De când sa oprit îiatrebuințarea limbii noastre moldove- 
neşti în așezământurile obștești și administrative ale Basarabiei, 
poporul nostru a rămas mut, surd şi orb“... 

După articolul D-lui I, Pelivan, Moldovenilor le trebuiește 
1) şcoală românească, 2) biserică naţională, 3) și dregătorii în 
limba românească. 

Credinţa că revoluţia rusă îi va salva pe Românii din Ba- 
-sarabia este şi mai mare în următoarele cuvinte pline de avânt 
tineresc ale D-lui lon Pelivan, 


„Dar spre norocirea noastră lanțul, care ne-a ținut limba 
:noastră încătușată atâta vreme, a început a slăbi. Noaptea cea 
grozav de întunecoasa se stârşeşte. Negura cea deasă şi otrăvi- 
toare se împrăştie, căci se apropie lumina zilei, se apropie lumina 
-soarelui. Și iată că, odată cu răsăritul soarelui dreptăţii şi al 
libertății, se naşte şi gazeta noastră „Basarabia“, care va eşi în 
“limba moldovenească, în graiul părinţilor şi străbunilor noștri. 
Acest vis al unui popor întreg, acest vis către care atâta vreme 
a fost ațintită nădejdea noastră şi mintea noastră, acest vis as- 
tăzi s'a împlinit“... 

Apariţia ziarului „Basarabia“ stârneşte un viu interes în- 
tre basarabeni. Cum anunţă însăși ziarul, redacţia primește urări 
din toată provincia, primește şi telegrame de felicitări din re- 
gatul vechiu, dela D-l C. Stere, „Viaţa românească“, ziarul „Li- 
beralul“, etc, 


10 VIAŢA BASARABIEI 


Articolul de fond din No. 3 al ziarului cu motto: Deş- 
teaptă-te române din somnul cel de moarte în care. te-adânciră 
barbarii de tirani“, este un articol de indignare împotriva regi- 
mului, un articol de protestare energică. Semnalând luptele pe- 
care le-au dus Românii, autorul care nu semnează articolul, dar- 
care este D-l I, Pelivan, spune că o parte din Români sunt li-- 
beri, iar cei din Ardeal, Bucovina şi Macedonia se folosesc de 
mai multe drepturi naționale, 

„Numai noi“, continuă autorul, „işti din Basarabia, sântem 
mai obijduiți şi mai asupriți, deşi mărturisim avem tot aceiaşi 
religie pravoslavnică, ca şi stăpânitorii noştri - Ruşii. Numai noi 
suntem opriți de a ne învăţa copiii noştri în şcolile noastre mol- 
doveneşti. Numai noi n'avem nici un fel de dregătorii, de insti- 
tuții naționale. Biserica, singura noastră mângâiere de odinioară, 
şi acea ni s'au înstrăinat, săvârşindu-se întrânsa slujba mai mult 
în sloveneşte, decât în moldoveneşte. Numai noi, moldovenii ba- 
sarabeni, ne simţim în fara noastră, care e udată cu atâta sânge- 
strămoşesc, ca într'o fară străină“... Articolul se termină cu o. 
strofă din poezia „Deşteaptă-te române“... 


Aproape în fiecare număr al ziarului găsim aceleaşi idei.. 
O serie de articole sunt consacrate chestiunii școalei naţionale, 
școalei în limba maternă, potrivit principiilor revoluţiei rusești, 
Cele mai muite articole cu privire la chestiunea învățământui: 
sunt scrise de către D-l M. Vântu, pe atunci învăţător (semna: 
Mihai Furtună, M. Vârlej). „Odată cu mişcarea liberătoare din: 
Rusia“, citim într'un articol (No. 15 din 16 Iulie 1906), au înviat 
şi stăruitoarele cereri pentru asigurarea dreptului de liberă inde- 
pendență culturală şi naţională, şi mai întâi dreptul de şcoală 
națională pentru fiecare neam din trupul imperiului rusesc“. Auto- 
rul arată mai departe că popoarele din Rusia n'au avut dreptul 
la şcoală naţională şi „prin izgonirea limbii strămoșești din școli, - 
s'au tăiat şi toate razele luminii și propășirii poporului“, După 
autor situaţia în Basarabia este și mai deplorabilă, „In Basara- 
bia“, continuă autorul, „locuitorii de baştină moldoveni sânt a-- 
proape 2 milioane, Basarabia, fiind una din cele mai bogate pro- 
pincii prin tirea ei, grânar bun al Rusiei, sub jugul secular al 
fostului regim, ajunge să tie o pildă de cădere culturală, de în-- 

-vățătură... Opunerile la propăşirea moldovenilor au fost mult mai 
„puternice, ca la alte popoare“. Autorul ajunge la concluzia, că 
„poporul moldovenesc n'are conducători, că in'electualitatea s'a 
lepădat de neam. În așa sens sunt scrise numeroase articole în 
chestiunea învățământului. Se face apel la învăţători, boeri, preoţi 
'şi țărani să ia în apărare ideia școalei moldovenești (No. 44, 
„No. 50). In unele numere ale ziarului, pe prima pagină, cu litere 
mari, stau cuvintele; „Țăranii vor şcoli moldoveneşti“ (No. 48) 
“sau: „Boeri, cereţi şcoli moldovenești“ sau: „Vrem şcoli moldo- 
„veneşti“ (No, 50), Ideia naţionalizării școalei se pune însă în le- 
„gătură cu autonomia Basarabiei, Același autor scrie în No. 48 
următoarele: „în rând cu şcoli moldoveneşti, noi trebuie cu cea 
»mai mare osârdie şi hotărire unită să stăm pentru cererea auto- 
-nomiei pentru toată Basarabia“. : 

Preotul Onofrei se adresează clerului basarabean, chemân- 
“du-l la o muncă pe terenul cultural şi învocând exemplul cle- 
'rului din Ardeal, Bucovina şi vechiul regat. „Astfel“, citim între 
altele în articolul din No. 50, „în Transilvania preoțimea popo- 
'rană a înscris o Hlă de aur în cartea străduințelor norodului ro- 
mânesc (moldovenesc). Preoţii iubitori de neam au fost totdeauna 
-în fruntea norodului, luptând împotriva asupririlor ungurești şi a 
celorlalte noroade, De pe urma preoțimei, Românii din Transil- 
wania şi din Ungaria au astăzi școli şi biserică pe limba mamă... 
“Cine n'a auzit de Samuil Micul, de Petru Maior, de Șincai şi de 
lupta lor grea, dar strălucită pentru drepturile norodului nostru în 
Ungaria, Aceşti preoţi, împreună cu mitropolitul Șaguna, pot fi 
supranumiţi binefăcători ai neamului nostru“. Autorul termină, 
chemându-i la luptă pe preoți, pentru întroducerea limbii române 
in şcoală şi biserică: „Pentru aceasta luptaţi cu toate puterile 
voastre, ca poporul să dobândească şcoala sa moldovenească și 
“deci cereți din toată inima: noi vrem şcoli moldovenești şi limba 
“mamă în biserici“. 

Lupta pe care a dus-o ziarul „Basarabia“ pentru întrodu- 
«cerea limbii moldovenești în școală și biserică n'a rămas fără 
efecte. Din articolul sub titlul: „O zi de izbânda a culturii moldo- 
:veneşti“, vedem că în ziua de 26 Octombrie 1906, cu mare so- 
lemnitate, s'a deschis tipografia eparhială moldovenească. „Lupta 
noastră“, scrie ziarul, a fost binecuvântată de Pronie, căci iată o 

învingere însemnată am avut-o în ziua de 26 Octomurie, când s'a 
deschis tipografia eparhială religioasă moldovenească, prin stăru- 
ințele preoților noştri iubitori de neam“. „Dar să nu ne odihnim 
pe laurii izbânzii“, citim mai departe,  „ceiace avem nu este de- 
cât un singur pas. Mai avem de dobândit şcoala, limba în dre- 
gătorii, divanul moldovenesc, ca în anul 1818 sub Alexandru T. 
Mai avem de cerut împlinirea celor tăgăduite la 17 Octombrie“... 

ldeia întroducerei în viaţă a principiului școalei materne in- 
tâmpină mai multe dificultăţi. In luna Octombrie 1906 adunarea 
Zemstvei judeţului Chișinău pune în discuţie chestiunea limbii 
moldovenești în şcoală. „Multă vorbă a fost“, citim în darea de 
seamă a acestei adunări, „și despre aceia în ce limbă trebuie să 
tie învățătura. Pentru limba părintească — moldoveană au stat 
d. d. Dicescul, E. Suruceanu, Botezatu, Razu, Purcel, Leonard şi 
alții... Deputaţii dela țarani au tăcut însă la glăsuire prin bile, 
glasurile lor s'au despărțit : unii au tost ventru limba părințeas- 
că alții împotriva ei. Rezultatul slăsuirii a eşit un lucru neaştep- 
tat: 17 glasuri (împotriva a 13) au recunoscut, că învățătura tre- 
buie să tie în limba rusă şi îndătoritoare pentru toți“ (No. 47). 

Cum se vede de aici și din numărul următor al ziarului, o 
parte din ţărani au votat împotriva limbii moldovenești, fiind 
probabil induși în eroare de cei interesaţi. Ei şi-au dat seama 
de greșala pe care au făcut-o și înaintează o declaraţie preșe- 
dintelui Adunării, prin care roagă ca chestiunea să se iaîn dis- 
cuție din nou. „Pe când s'a cercetat raportul pentru învăţătura 
poporană“, scriu ei „noi m'am înţeles întrebarea, vusă de d l Pre- 
şedinte al adunării la glăsuire şi din pricina asta am slăsuit îm- 
potriva învățământului în școli în limba părintească-moldovenea- 
scă“ (Nr. 48). 

Colaboratorii ziarului „Basarabia“ duc propagandă pentru 
limba românească și pe alte căi. Astiel ziarul publică de mai 
multe ori un anunţ, prin care se aduce la cunoștință că „cine 
doreşte a vorbi, scri şi a citi bine româneşte să se îndrepte în 
scris sau în persoană la D-l Gr. D. Constantinescu“, care era şi 
el colaborator la ziar. Din numărul 52 al ziarului aflăm că „din 
bunăvoința şi prin binecuvântarea iubitorului de neam al St. S. 
Protoiereului Popovici şi al păr. rector al seminarului s'a ţinut 
în biserica nouă de lângă țintirim o predică în limba moldove- 
nească,* 

Ideile naţionale ale conducătorilor ziarului, se concretizează 
mai târziu într'o serie de revendicări cu caracter naţional, care 
depășesc programul schițat la început, Dela N. 25 ideia unei şcoli, 
a unei biserici naţionale şi a unor instituţii cu caracter naţional, 
concepţia colaboratorilor „Basarabiei“ evoluază spre ideia unet 
autonomii provinciale, ideie care a fost pusă în practică în anul 
1917. Aşa în Nr. 12 al ziarului (5 Iulie 1906), găsim un articol 
întitulat „Din partea redacției“, în care se dă un program politic 
spre care tind Moldovenii. 

»Din primele numere ale gazetei noastre“, citim în acest ar- 
ticol, „răuvoitorii ne-au învinuit de separatizm, adică că am do- 
ri ca Basarabia să tie împărțită de împărăția rusească. Iar alții 
căutau să descopere la noi cine ştie ce porniri de rezvrătire, a- 
narhism şi câte altele“ „., 

Ziarul arată că el luptă pentru „ridicarea culturii țăranilor 
moldoveni din Basarabia şi pentru deşteptarea conștiințelor lor 
naționale“, fiindcă credința ziarului era „că pentru orice neam 
toate bunurile civilizației sunt pierdute, dacă ele nu pot fi pentru 
dânsul însuşite în forma culturii lui naţionale“, 

Articolul caută să spulbere părerea, că basarabenii ar ma- 
nifesta tendința de separatizm, „Cu toate aceste“, scrie ziarul, 
„împotriva judecății sănătoase şi a bunului simț, Românii cari 
alcătuesc peste trei pătrimi din locuitori din toate neamurile aşe- 
zate în Basarabia, opriți de a se folosi neîmpiedicaţi de limba lor 
în viața lor obştească, de a-şi trimite copiii în şcolile lor națio- 
nale“, 

Mai departe se invoacă „Așezământul“ ocârmuirii Basara- 
biei, dat de către Alexandru I, care acordă autonomie provinciei 
noastre. Aici se preconizează şi ideia înființării unui partid na- 
tional: „trebuie să ne întrunim cu toţii într'un partid național- 
democrat din Basarabia, ca să putem lupta pentru întrarea în 
liinţă şi pătrunderea în viață obștească în Basarabia, potrivit cu 
împrejurările noastre deosebite, potrivit cu drepturile şi princi- 
piile hărăzite prin acest manifest“ (manifestul din 17 Oct. 1905). 


Ştefan Ciobanu. 


(Sfârşitul în numărul viitor). 


Când voi muri... 


.„. Va fi întrun amurg banal 
De toamnă rece, pe sfârșite... 
Părea-vor stradele-adormite 
Odăi tăcute de spital... 


Din pomi cădea-vor frunze moarte 
In ritmul visurilor mele — 

Și-un ultim stol de rândunele 

Se va zări vâslind, departe... 


lar eu, printre făclii aprinse, 
Voi sta inert... Apoi, sub țărnă... 
Și peste groapa mea eternă 
Vor trece dorurile-mi stinse... 


„.. Ades prieteni, strânși în jururi, 
De mine-și vor aduce aminte... 
Și voi muri din nou, deapururi, 
Când ei vor cobori 'n morminte... 


Chişinău, 1933 Al. Terziman 


PILOTUL 


— POEM — 


Odată cu umbrele însărării, în casa mea din toate ungherele 
învie o lume misterioasă. 

Aud fâlfâiri de aripi uriaşe, greoaie şi obosite... 

Aud şoapte, suspine, plâns înăbuşit... 

Cine sunteţi voi şi ce căutaţi aici? 

Cine e pilotul, care îşi poposeşte cârdul în casa mea, în măh- 
nirea umbrelor însărării ? 

De unde veniţi să vă suspinaţi disperarea în jurul meu ? 

Noaptea îşi întinde haina neagră. In casa mea e întunerec. 
Cineva plânge la uşă. 

Dece plângi, pilotule? 

Eşti în casa mea! 

Odihneşte-te o clipă. Scutură-ţi povara pilotajului prin vreme, 
azi, căci mâne vei porni din nou la drum. 

Odihneşte-te în. casa mea! 

Pilotule, eşti gândul meu etern şi cârdul — amintirile... 

Nu plânge aşa amar!.. 

Elena Dobroşinschi 


Problema pactului de neagresiune Sovieto- 
român, 


1. INTRODUCERE. 


Pactul de neagresiune cu Rusia a preocupat foarte mult 
cercurile noastre politice şi a stârnit un interes viu în întreaga ţară. 

Insă în cel mai mare grad acest pact trebuie să intereseze Ba- 
sarabia, întrucât, având de scop normalizarea raporturilor noastre 
cu Rusia Sovietică, el, după cum se crede, ne-ar putea aduce în 
mod direct sau indirect ameliorări în situaţia acestei provincii. 

Acum când tratativele noastre cu Rusia Sovietică în chestiu- 
nea pactului de neagresiune au ajuns la un punct mort, credem de 
cuviinţă în plină linişte să ne dăm bine seama, ce s'a produs, su- 
punând analizei evenimentele recente şi însemnătatea lor. 

Nu vom atinge chestiuni personale cari încă nu sunt pe de- 
plin lămurite. Asupra lor îşi va spune cuvântul hotărâtor istoria 
diplomaţiei române. 

Totodată ţinem să ne exprimăm regretul că până acuma Mi- 
nisterul nostru de externe nu a pus la dispoziţia publicului, atât în 
țară, cât şi în afară de ea, nici o publicaţie oficială cu documente 
în aşa zisă „chestia Basarabiei“, 

Aceasta publicaţie ne-ar uşura mult aprecierile cu privire la 
tratativele cu Soviete!e. 

Pentru ca să judecăm just însemnătatea pactului de neagre- 
siune, trebue întâiu de toate să examinăm originea lui în legătură 
cu alte pacte sovietice de neagresiune. 


2, LOCARNO ŞI ORIGINEA PACTELOR SOVIETICE DE 
NEAGRESIUNE. 


Naşterea Rusiei comuniste, transformarea Imperiului vast rus 
întrun laborator de experimente comuniste, nu a provocat o reac- 
țiune vie din partea Statelor europene, 

In loc de luptă dârză am văzuto politică şovăelnică şi o serie 
de intervenţii militare, cari nu au corespuns nici importanţei pro- 
blemei, nici demnităţii statelor participante, 

La urma urmelor Rusia Sovietică a rezistat pe toate frontu- 
rile, create împotriva ei. 

Ne fiind în stare să doboare pe Rusia Sovietică prin inter- 
venţii, guvernele europene au pornit încercări de a o atrage în så- 
nul statelor europene, cu speranța că pe cale paşnică ea va evolua 
spre un regim democratic. 

Căderea în 1921 a sistemului comunismului integral, aşa zis 
„militar“, şi întronarea politicii noui economice au mărit şansele în- 
țelegerii şi a creat iluzii. 

Incepe era tratativelor cu Rusia,» recunoaşterilor ei „de jure“ 
şi tendinţelor de a obţine dela ea unele concesiuni. 2 

Anul 1924 este punctul culminant al bunăvoinței Statelor eu- 
ropene față de Rusia Sovietică. După aceasta începe o perioadă a 
reacțiunei, a desamăgirii, a revizuirii atitudinii. Lupta cu comunis- 
mul intern între graniţele Statelor europene se accentuiază. 

Credința în posibilitatea transformării Sovietelor într'un Stat 
democratic dispare, ceiace la rândul său contribue la procesul de 
izolare diplomatică a guvernului Sovietic. | 

Din nou nasc proectele de intervenții, De ele încep a se in- 
teresa şi guverne. 


Cu acest timp coincide intensificarea stăruințelor statelor eu- 
ropene de a asigura pacea. La 16 Octombrie 1925 — a fost rea- 
lizat la Locarno un sistem de pacte, prin cari se asigură soluţiona- 
rea paşnică a litigiilor şi se stabilesc garanții. 

Atât pregătirea acestor pacte, cât şi încheierea lor, au provo- 
cat la diplomaţia sovietică o stare de frică extremă *). Li se părea 
că cu împăciuirea Europei toate statele europene imediat vor porni 
în atac împotriva Rusiei Sovietice, ca să distrugă pentru totdeauna 
această anomalie politică — cetatea comunismului. 

Cât de mare era frica, se poate constata din faptul că actua- 
tul şef militar al Rusiei, Voroşilov, în Februarie 1926, a declarat că 
războiul este inevitabil. 


*) Miliucov, Rusia la frântură. Paris, 1927;vol. I, pag, 362 (rusește). 

Şi tocmai în legătură cu această teamă apar primele pacte de 
neagresiune. 

Pentru a scoate la lumina zilei intenţiile statelor limitrofe gu- 
vernul sovietic a propus, în Martie 1926, Letoniei,. Estoniei şi Fin- 
landei pacte separate de neagresiune, după modelul pactelor în- 
cheiate de Soviete cu Turcia şi Germania. 

In înţelegere. cu Polonia ţările. limitrofe au propus Rusiei con- 
vocarea unei comisiuni prealabile pentru alcătuirea tratatului colec- 
tiv cu Sovietele. 

Temânduzse ca convocarea unei asemenea comisiuni să nu 
ajute cumva organizarea. unui front comun al tuturor statelor bal- 
tice şi a Poloniei împotriva Rusiei, diplomaţii sovietici au preferat 
tratative separate. Ă 

Pe această cale a fost încheiat primul pact de neagresiune în 
forma lui definitivă, pact model pentru pactele asemănătoare pos- 
terioare, — pactul cu Lituania dela 28 Septembrie 1926 *). 

Conţinutul acestui pact este următorul : 

Articolul I. Tratatul de pace încheiat la Moscova între 
Rusia şi Lituania la 12 Iulie 1920 continuă să servească de 
bază în raporturile între Uniunea Republicilor Socialiste Sovie- 
tice şi Republica Lituaniană. 

Art. 2. Uniunea Sovietică şi Lituania se angajează reciproc 
de a respecta în toate circumstanțele suveranitatea lor, integrita- 
tea lor teritorială şi inviolabilitatea frontierelor. 

Art. 3. Ambele părți contractante se angajează a se abține` 
dela orice act agresiv între ele. 

Dacă una din părțile contractante, cu toată atitudinea ei 
pâcifică, este atacată de una sau multe terțe puteri, altă parte 
contractantă se' angajează a nu veni de fel în ajutor sus numitei 
sau sus numitelor puteri, în cursul conflictului. 

Art. 4. In caz dacă una său multe alte puteri vor încheiă 
un acord politic, îndreptat în contra uneia din părțile contrac- 
tante, său în caz de un conflict prevăzut mai sus (în art. 3) sau, 
în sfârșit, în caz dacă una din părţile contractante ne fiind an- 
gajată întrun conflict armat, se va forma o coaliţie de alte pu- 

*) „L'Esprit International,“ Paris, 1927, No. 1, pag, 114 — 118. 

teri pentru a stabili împotriva acestei părți un boicot („boyco- 
ttage“) economic şi financiar, — altă parte contractantă nu va 
participa nici la un asemenea acord, nici la o asemenea coaliție. 

Art. 5. In caz de conflict între părțile contractante, ele 
convin de a institui comisiile de conciliație, dacă conflictul nu 
poate fi terminat pe cale diplomatică ordinară. 

Compunerea acestor comisiuni, drepturile lor, procedura de 
urmat vor fi determinate de un acord special ulterior. 

Art. 6—prevede ratificarea şi limbile. 

Art. 7. Prezentul tratat întră în vigoare după schimbul in- 
strumentelor de ratificație şi va rămâne în vigoare o perioadă 
de timp de cinci ani, în afară de art. 1 şi 2 durata validității 
cărora este nelimitată. 

Prezentul tratat rămâne în vigoare automatic din an în an 
în afară de cazul, dacă părțile contractante exprimă dorința, cu 
6 luni înainte de expirarea termenului tratatului, de a rupe ne- 
+ gociaţiunile în scop de a le stabili pe alte baze. 

Prin urmare, tratatul stipulează următoarele obligaţiuni re- 
ciproce: 

1) respectul față de suveranitatea şi inviolabilitatea teritorială, 

2) abţinere de la orice agresiune şi de ajutor adversarului 
în caz de conflict între una din părţile contractante şi a treia putere, 

3) neparticiparea la vre-un acord ostil sau la o coaliţie de 
boicot şi, 

4) rezolvirea litigiilor eventuale prin comisiunea de conciliaţie. 


3. PACTUL BRIAND-KELLOG ŞI PACTUL LITVINOV. 


In 1928 printre conducătorii statului sovietic a pornit un cu- 
rent nou pentru industrializarea şi maşinizarea Rusiei. A fost în- 
tocmit un plan pentru cinci ani (piatiletca), în decursul cărora sta- 
tul sovietic trebuia să facă enorme storțări în sus numita direcţie. 

Acest scop nu putea fi atins decât prin intensificarea legătu- 
rilor comerciale ale Sovietelor cu ţările străine. 

La motivul de securitate s'a adăogat şi un alt motiv, nu mai 
puţin puternic, de a asigura funcţionarea normală a comerţului 
extern. 

Şi iată cum nu se poate mai nimerit pentru Soviete, pe la 
jumătatea anului 1928, se desemnează în sânul diplomaţiei euro- 

pene şi americane un curent în favoarea declarării războiului în 
afară de lege. 

Acest curent, izvorât cu totul din alte premise politice decât 
cele sovietice, din dorinţa generală-a multor popoare de a realiza 
pe pământul nostru pacea, cu care nu prea se împacă revoluţiona- 
rismul bolşevic, a dat roade. y 


La 27 August al aceluiaşi an a fost semnat de către repre- 
zentanții Franţei, Angliei şi Dominionurilor ei, ai Statelor Unite 
Nord-Americane, Germaniei, Belgiei, Italiei, Japoniei, Poloniei şi 
Ceho-Slovaciei pactul de renunțare la războiu, aşa zis „pactuţ 
Briand-Kellog* *). 

Pactul are trei articole, din cari primele două conţin principii, 
asupra cărora reprezentanţii statelor au căzut de acord, iar al trei- 
lea artico! prevede dispoziţiuni în privinţa ratificării. 

Pactul rămâne deschis pentru adeziunea tuturor celorlalte pu- 
teri din lume. 

Pactul sună astfel : 

Art. 1. Inaltele părţi contractante declară solemn în numele 
popoarelor lor respective că condamnă recurgerea la războiu pen-. 
tru regularea diferendelor internaţionale şi renunță la ele ca instru- 
“ment de politică naţională în relaţiunile lor mutuale. 


Art. 2. Inaltele părţi contractante recunosc că regularea sau 
rezolvarea tuturor diferendelor sau .conflictelor, de orice natură sau 
de orice origină ar putea fi ele, cari se vor putea ivi între ele, nu 
va trebui niciodată urmărită decât prin mijloace pacifice. 

Tratatul nu are termen. i 

La Pactul acesta a fost alăturată nota guvernului Statelor Unite 
din 23 Iunie 1928, prin care se precizează că pactul nu lezează 
dreptul de legitimă apărare, care este un: drept natural, inerent su- 


*) Strupp. K. Der Kellog-Paktim Rahmen des Kriegsvorbeugungs- 
rechtes, Leipzig, 1928. 

Montluc J. de. Le Pacte Briand-Kellog, Revue de Droit Internatio- 
nal, de Sciences Diplomatiques et Politiques, 1928, Nr. 4, 

Erich R. Le caractère juridique du Pacte de Paris (Revue de 
Droit. Int., de Sc. Dipl. et. Pol., 1928, Nr, 3). 

Lyseu A, Le Pacte Kellog, Paris, 1928. 

Le Gall R. Le Pacte de Paris du 27 août 1928, Paris, 1930. 

G. Sofronie. Pactul Briand-Keliog. Oradea, 1929, 

veranităţii tuturor statelor, că pactul este compatibil cu pactul So- 
cietăţii Naţiunilor, acordurile dela Locarno şi tratatele de neutrali- 
tate, şi se fac unele observaţiuni asupra caracterului universal al 
pactului. In sfârşit, se menţionează că violarea tratatului contra răz- 
boiului de către una din părţi prin recurgerea la arme ar libera 
automatic pe celelalte părţi de obligaţiile lor faţă de statul violator. 

România a aderat la pactul Briand-Kellog la 4 Septembrie 
1928. Promulgarea s'a făcut la 6 Februarie 1929 *). 

Sovietele au apreciat imediat valoarea acestui pact, Litvinov 
a informat pe Herbette, ambasadorul Franţei la Moscova, despre 
hotărârea guvernului sovietic de a adera la pactul de renunțare la 
războiu, prezentând la comunicarea sa verbală şi o lungă notă 
scrisă. Această notă conţine unele rezerve, întrucât Sovietele se de- 
clară nesatistăcute cu conţinutul pactului, 

Guvernul Sovietic relevează faptul că înainte de apariţia ideei 
acestui pact el a propus renunţarea, prin pacte bilaterale, nu nu- 
mai la războiu, prevăzut de pactul Kellog, dar şi la orice agre- 
siune mutuală şi la orice conilict armat, 

Pactul nu conţine nici o obligaţie privitor la dezarmare. 

Formula, prin care se interzice războiul, permite interpretări 
diverse şi arbitrare, Guvernul sovietic crede că trebue interzis nu 
numai războiul ca un instrument al „politicei naţionale“, ci şi acela 
care serveşte alte scopuri, ca de exemplu —- represiunea mişcărilor 
liberatoare ale popoarelor. De aceea trebue să fie interzise nu nu- 
mai războiul în sensul formal al cuvântului, ci şi alte acţiuni mi- 
litare, ca de exemplu — intervenţiunea, blocus, ocupaţia militară etc. 

In sfârşit, guvernul sovietic socoate că printre mijloacele ne- 
pacifice interzise trebue să mai fie puse refuzul de a reînnoi rela- 
ţiunile pacifice normale între naţiuni şi ruptura relaţiunilor **). 

Cu toate că conţinutul pactului, după cum se vede, nu sa- 
tistăcea guvernul sovietic pe dedeplin, el, apreciind - avantajiile e- 
norme ce le prezintă acest act pentru asigurarea păcii la graniţele 
lui orientale, s'a decis să-l pună în vigoare cât e posibil mai cu- 
rând în cercul restrâns al statelor limitrofe. 

De aceiea guvernul sovietic a propus întâiu Estoniei, Leto- 
niei, Poloniei, apoi şi României, de a pune în vigoare pactul Ke- 


*) Monitorul Otficiai, 7 Februarie 1929, No. 30. 
**) Le Temps, No. 24486, 2 Sept. 1928. 

1log neîntârziat, La 9 Februarie 1929 a şi fost semnat la Moscova 
«de reprezentanţii acestor state şi Uniunei Sovietelor un acord prin 
-care pactul de mai sus se pune în vigoare în relaţiile mutuale ale 
părţilor şi se consideră valabil independent de intrarea lui “în vi- 
-goare între alte state (în scurt „pactul Litvinov”). 

România l-a ratificat în Martie 1929 *) 

Prin pactul Litvinov sa pus în vigoare pactul Briand-Kellog 
fără nici o modificare, deci şi fără termen. 


4. ORIENTAREA NOUĂ A SOVIETELOR. PACTELE DE 
NEAGRESIUNE CU POLONIA ŞI FRANŢA. 


In 1931 a început o nouă orientare a Sovietelor în politica lor 
“externă, Există două cauze cari au agravat atunci situaţia diplomati- 
că a Sovietelor: prima — schimbările în politica internă a Germa- 
niei, a doua — posibilitatea unui conflict militar cu Japonia. 


Se ştie că Sovietele, chiar din momentul primei lor ieşiri pe 
“arena internaţională, se bazau constant pe oarecare prietenie cu Ger- 
mania. 

O preţuiau din două puncte de vedere. Intâiu de toate fără 
“consimțământul şi, poate, participarea directă a acestui stat nu era 
posibilă nici proectata intervenţie militară europeană în contra So- 
“vietelor, nici blocarea lor economică. 

In afară de aceasta, Germania era utilă băneşte, deschizând So- 
'vietelor pe piaţa [germană credite considerabile, garantate de stat. 


Din partea sa şi Germania se simţia nevoită să stea în strânsă 
“colaborare internaţională cu  Sovietele. Păstrarea tratatului dela Ra- 
pallo şi fidelitatea principiului anunţat încă de regele Prusiei Frederie 
al II-lea la sfârşitul veacului al XVIII-lea de „a cultiva amiciţia cu 
„aceşti barbari“ — caracterizează evoluţia politicei externe a Germa- 
niei postbelice. 

In timpul din urmă cu apariţia hitlerismului a devenit posibilă 
instalarea la putere a unui curent nou, îndreptat împotriva Sovietelor 
din motive de ordin intern — pentru combaterea comunismului ger- 
man şi pentru crearea unei colonizări germane în Rusia, după ce va 
“fi distrusă eventual puterea bolşevicilor. 


“*) Monitorul Oficial, 27 Martie 1929, Nr. 70. 

De altă parte Germania, luptând din răsputeri cu dificultăţile ei: 
financiare proprii, nu mai era în stare să crediteze Sovietele. 

In ce priveşte raporturile ruso-japoneze, se pare că Japonia: 
îşi dă bine seama cât de primejdios ar fi pentru ea un război cu 
Sovietele. Orice războiu, cu toate calculele militare exacte, prezintă: 
un salt în întuneric. De câte ori în războiu au tras foloase nu păr-: 
tile beligerante, ci terţii ! 

De aceea Japonia rămâne în espectativă. lar Sovietele par a nu 
îi prea dispuse să ia iniţiativa luptei, 

Ciocnirea însă nu este exclusă *). 

Din aceste motive Sovietele au început să se orienteze în po- 
litica lor externă într'o direcţie nouă, căutând o apropiere cu Franţa, 
cea mai bogată ţară europeană, 

Totodată Franţa şi-a schimbat şi ea atitudinea față de Soviete.. 
Primele intenţiuni de a se apropia de Soviete apar în Franţa în 
1922—1923. Herriot şi de-Monzie sunt promotorii acestei apropieri.. 

Insă mult timp dorinţa de apropiere se împiedica de chestiunea. 
neregularizată a datoriilor statului rusesc. Comisiunea mixtă france-- 
zo — sovietică, care a lucrat la Paris în 1926, nu a dat rezultate. 

Concomitent cu nereuşita convorbirilor, năşteau planurile de- 
intervenţie în contra Sovietelor, cari de fapt nu avea şanse să isbu- 
tească, deoarece întâmpinau întotdeauna împotrivire din partea Ger-- 
maniei. 

Apariţia hitlerismului a contribuit foarte mult la schimbarea. 
radicală a acestei stări a lucrurilor. 

In contra unei eventuale rebeliuni a spiritului naţional german, 
menită să răstoarne ordinea internaţională existentă în Europa, Fran- 
ţa a luat hotărârea să se apropie de Soviete, asigurând prin aceasta 
şi aliatei sale Polonia intangibilitatea graniţei ei orientale. 

A contribuit la schimbarea atitudinei franceze față de Soviete,. 
probabil, şi ideologia partidelor de stânga, cari stau în Franţa la. 
putere. 


*) Generalii ruşi Golovin (în cartea sa „Problema Oceanului Pa- 
cific în secolul al XX-lea") şi Denichin (în broşura sa recentă „Ches-- 
tiunea rusească [în Extremul Orlent“, Paris, 1932) afirmă că războiul, 
japono-rus este foarte probabil. 

De aceea, când Sovietele au început să sondeze cercurile diplo- 
‘matice ale Parisului, dacă a sosit timpul pentru încheierea unui pact 
ade neagresiune între Franţa şi Uniunea Sovietică, terenul a fost bine 
pregătit. 

A urmat răspunsul că încheierea este posibilă, însă cu con- 
dițiunea ca, concomitent cu ea, să fie semnate pactele analoage între 
Polonia şi România de o parte şi Sovietele de altă parte. 

După cum ne-a marturist în Senat d. N, lorga, Franţa ne-a 
îndemnat să negociem cu Sovietele. 

Au urmat tratativele româno-ruse dela Riga (în lanuarie 1932), 
unde Rusia a fost reprezentată de d. Stomoniacov, iar interesele Ro- 
mâniei au fost apărate de d. Ghica. 

In cursul acestor tratative România a cerut ca în tratatul de 
neagresiune să fie specificat teritoriul asupra căruia sar întinde pu- 
terea tratatului, cu alte cuvinte: teritoriul între Prut şi Nistru să cadă 
“sub asigurarea tratatului în aceiaşi măsură, ca şi celelalte teritorii 
“româneşti. Sovietele au refuzat şi tratativele au fost suspendate. 

Cu venirea la putere a guvernului Vaida chestiunea tratative- 
lor noastre cu Rusia, probabil sub presiuni noui din partea Franţei, 
“se pune din nou la ordinea zilei. 

Urmează întrevederea între Litvinov şi Cădere, ce serveşte de 
cauză pentru izbucnirea unei neînţelegeri grave între conducătorii 
“politicei noastre externe, d. Vaida şi d. Titulescu, luând pro- 
porţii extrem de mari. Ă 

Cu o viteză cinematografică evenimentele urmau unul după 
„altul pe ecranul vieţei noastre publice. Guvernul se schimbă, In 
“sfârşit tratativele noastre cu reprezentanţii Sovietelor se opresc pe 
un punct mort. Ş 

Atunci am dat aliaţilor noştri mâini libere, Polonia şi Franţa 
-au încheiat cu Sovietele pactele de neagresiune. 

Pactul franco-sovietic a fost ratificat în ziua de 29 Noem- 
brie 1932, iar cel de al doilea în aceiaşi zi semnat şi cu puţin mai 
târziu ratificat. i 

Polonia a avut grijă de a nu prejudicia interesele noastre, 
In pactul încheiat de ea găsim unele stipulaţiuni cari lipsesc din 
pactul analog sovieto-lituanian de mai sus şi cari asigură posibili- 

tatea de a păstra intacte obligaţiunile ce rezultă pentru Polonia din. 
alianţa sa cu România. 

Articolul 2 spune: „In cazul când una din părţile contractante 
ar fi comis un act de agresiune împotriva unui stat terţ, cealaltă: 
parte va avea facultatea de a se cala e de prezentul; tratat, fără o 
denunţare prealabilă“. 

Aceasta înseamnă că noi fiind atacați de Soviete, Polonia este- 
în drept să fie liberă de obligaţiunile tratatului, fără nici o formali- 
tate prealabilă. Mai departe articolul 4 spune: „Angajamentele stipu- 
late la art. 1 şi 2 din prezentul tratat n'ar putea în niciun caz să 
modifice sau să aducă atingere drepturilor şi obligaţiunilor decurgând 
pentru fiecare parte contractantă din acordurile încheiate de ea, îna-- 
inte de intrarea în vigoare a prezentului tratat, întrucât zisele acor- 
duri nu implică elemente de agresiune“, 

Notăm că art. 1 şi 2 conţin o formulare obişnuită a pacte- 
lor sovietice de neagresiune. Se repetă formulele—tip cu prea pu- 
ține schimbări, ca de exemplu că pactul de neagresiune se încheie 
cu rostul de a desvolta şi complecta protocolul Litvinov din 1929. 

Durata tratatului este fixată pe trei ani, cu posibilitatea de 
reînnoire în mod automat pentru alţi doi ani, dacă nu ar fi de- 
nunţat cu 6 luni mai înainte. 

Pactul cu Franţa se deosebeşte de pactul polono-sovietic în. 
două privinţi esenţiale, anume: el desvoltă pe larg stipulaţiunile 
pentru împiedicarea luptei economice (art. 4) şi chestiunea propa- 
gandei şi favorizării organizaţiilor ostile (art. 5). 

Insă, ca şi tratatul polono - sovietic, el conţine dreptul de a 
denunța tratatul, fără o formalitate prealabilă, în caz dacă; una din. 
părțile contractante s'ar deda la agresiune îu contra unei a treia 
puteri, A 

In afară de aceasta pactul este însoţit de un schimb de scri- 
„sori între reprezentanţii statelor contractante, prin cari Franţa cere 
reînnoirea angajamentului Sovietelor de a nu recurge la violenţă în. 
chestiunile litigioase cu România, iar guvernul dela Moscova afirmă. 
intenţiile sale pacifice faţă de Statul Român şi se arată gata a în- 
cheia pactul româno-sovietic în timp de 4 luni, pe unele baze so-- 
cotite de guvernul sovietic deja stabilite. 

Prin tratatele de mai sus Sovietele cu siguranță vor trage 
“foloase pentru realizarea planului cincinal, deoarece, după semna- 
-rea pactului de neagresiune, se preconizează încheierea unor tratate 

comerciale. 

In timpul de. față Uniunea Sovietică are pacte de neagre- 
“siune, în afară de Germania, Lituania, Polonia şi Franţa, încă cu 
următoarele state : Turcia, Afganistan, Persia, Finlanda, Estonia, 
“Letonia. 

Alexandru Boldur. 
profesor universitar 


än numărul viitor al revistei vom trece la examinarea problemei pactului 
de neagresiune româno-Sovietic. 


PACEA SFÂNTĂ... 


Noaptea ia în stăpânire 
Larga boltă azurie; 
Melancolică din fire 
Tese, lin, melancolie... 


Luna'n slavă se alintă 
In fantastică rotire 

Către veșnica ei ţintă, 
-Ce-i eterna revenire... 


Cerul pare o grădină 
Cu flori galbene sădită... 
E o liniște deplină 
Peste firea adormită... 


Doar pădurea cea bătrână, 
Adăpost de taine multe, 
Freamăt dulce le îngână 
Celor dornici s'o asculte... 
C. In. 


“Ianuarie, 1933, Vorâncău-Soroca 


O noapte de toamnă. 


Peste fire se aşterne pacea siântă a tăcerii, 
Brazii treamătă a lene, în lumina înserării. 
Unda râului rosteşte şoapte dulci în limba ei 
Şi 'n lumina fermecată sbor agale funigei. 


Brazii contuşați în umbre, uriaşi din basme par, 
Unduind ale lor creste, şopotesc duios şi rar. 
Noapltea-i înveleşte 'n umbră ; e o umbră de mister- 
Scoborâtă, ca 'n poveste, dintr'un colț senin de cer. 


Şi pârâul gângureşte printre pietre argintate, 
Mângâiat de raza lunii, care 'n taină unda-i bate ; 
Iar din murmurul ce ese de sub unda-i aurită 

Se iîncheagă o poveste de departe, nesrăită. 


Luna "n vale, blândă trece şi surâde printre stele, 
Risipind în mii de raze, străluciri de mărgărele. 
Stelele în dans de zâne, îşi dau mâinele, se prind 
La un loc cu nouraşii sclipitori şi horă 'ntind. 


Câte-o stea tresaltă iute, lasă-o urmă şi se stânge 
Pare-o lacrimă ce cade, când un ochiu în taină plânge, 
Se rostogoleşte iute pe cărarea lungă-a zării. 

Care suflet este astăzi hărăzit să-l dăm uitării ? 


Linişte. Nu se aude nici o frunză cum foşneşte. 
Totul doarme ; chiar pârăul parcă nu mai şopoteşte. 
Doar lumina blândei lune, pare-o candelă 'n veshere, 
Ce trimite raze blonde, ca o ultimă tăcere. 


Miron C. Holban.. 


Alexandru Sturza.!) 


Aprecierile asupra operelor şi personalităţii lui A. Sturza, 
“încă din timpul vieţii sale, au fost de cele mai multe ori favora- 
bile și elogioase, deși, uneori, s'au auzit şi glasurile unui exage- 
rat spirit critic. Astfel este bunăoară aprecierea negativă a lui 
Dali. Când Pogodin se adresă către Dali şi Veltman cu rugă- 
mintea ca ei să iee parte la redacția de la Moskvitianin, în răs- 
punsul său Dali spune: „Se cere o literatură artistică, daţi nu- 
vele bune, fără acestea nu se poate. Priviri literare, cronica căr- 
ților, critica literaturii uşoare e neapărat necesară. Colaboratori 
de-al de Sturza sânt balast“. 2) 

Apoi în polemica, care avu loc între Moskvitianin și Sovre- 
menic, Alexandru Sturza a fost obiectul atacurilor umoristice ale 
lui K. D. Kavelin dela Sovremenic. 

Vorbind despre cartea cu amintirile „unui călător fără voe“ 
a lui Sturza, Kavelin îl ironizează pentru nota accentuat subiec- 
tivă şi prezumţioasă a povestirilor. Remarcând observaţia făcută 
de Sturza însăşi că el numai pentru satisfacerea prietenilor săi 
-a umplut carnetul său de note cu amintiri nelegate între ele, Ka- 
velin adaogă : „In dorinţa de a transmite prietenilor săi eveni” 

mentele din timpul vieţii petrecute în despărțire, nu-i nimic rău 
ori cât de rău ar fi redate evenimentele; e un lucru particu- 
lar; dar dece carnetul de note a apărut în Moskvitianin? Şi 
“este oare nobil a reda astfel publicului pe un om bun la suflet, 
care nu are pretenţia de a scri pentru tipar, poate chiar care 
„mu se simte destul de pregătit şi capabil pentru asta, judecând 
după sincera mărturisire arătată mai sus... 

Pe al cui suflet cade păcatul ?* °) 


1) Vezi Viafu Basarabiei Anul I, Nr. 4 pag. 21. 

2) Viaţa şi Operile lui M. P. Pogodin de Barsucov, Vol. IX pg. 450 
“cit. Draganov op. cit. 

3) Op. Cit. Vol. IX, pag. 25. 

I. I, Davidov în scrisoarea către Pogodin de asemeni se a- 
rată cu totul nefavorabil lui Sturza, spunând „neapărat este ateu 
acela ce vrea să apară prea evlavios,“!) 

De asemeni arhiepiscopul Filaret, istoricul bisericii ruse, în: 
lucrarea sa : Privire asupra literaturii ruse duhovniceşti vorbește 
cu oarecare rezerve despre scrierile lui Sturza: „Alexandru. 
Sturza, proprietar basarabean, este dintre moldoveni destul de 
învăţat, Lui îi plăcea să scrie despre multe și nu rareori scria 
despre ceia ce el însuși nu ştia precis, Dintre lucrările lui tipărite 
cea mai bună este Scrisori despre îndatoririle sfântului cler ; de 
altfel acestea au fost nu numai corectate, dar și modificate mult 
în cenzura duhovnicească dela Moscova, Altfel ele ar fi cuprins 
multe, multe inexactități, lucruri arbitrare şi greșeli.“ 2) 

Pe de altă parte însă putem afla în paginile revistelor con- 
timporane cuvinte de multă admiraţie faţă de scriitorul nostru ba- 
sarabean. Astfel atunci când Gogol se pregătea să plece spre 
a-și petrece iarna în Odesa, A. O. Smirnova, îndemnându-l să a- 
sculte chemarea lui Alexandru Sturza, scrie; „de mult eu privesc 
la Odesa ca la o insulă de înviorare numai pentru că acolo tră- 
eşte autorul prețioaselor Scrisori despre îndatoririle sfântului 
cler, 

De asemeni I. G. Aksacov scria către tatăl său: „Nu demult 
am citit o întreagă carte a lui Sturza: Scrisori despre îndato- 
ririle sfântului cler, O carte foarte interesantă — toată viața unui: 
preot în conflictul cu diferitele întâmplări și epoci ale vieții, ex- 
puse în scrisorile lui către un călugăr, Am citit-o cu folos și au 
fost momente când doream să fiu preot.“ °) 

Interesante sunt amintirile lui P. T. Morozov „Din aminti-- 
rile de la Odesa“ t), în care ni-l descrie pe Sturza în cercul fa- 
miliar dela Odesa citind lucrările sale: „In una din Joile de la 
Odesa ale contesei Edling, când am intrat în salon, societatea 
stătea împrejurul unei mari mese şi asculta lectura lui A. S. 
Sturza, fratele stăpânei de casă. Cu -o voce încordată și nuan- 
țată, el citea din memoriile sale un fragment despre caracterul 


1) Op. Cit. Vol. iX, pg. 26. 

2) Op. Cit. Vol. X, pg. 303 şi 304. 

3) Op. Cit. Vol. X. pg. pg. 303—304. 

4) Vezi Arhiva Rusă 1877 Nr. 11 pg. 324—330. 

poporului rus. După cuvintele lui Sturza acest popor prezintă o 
fericită îmbinare a geniului asiatic cu cel european... 

„Rusiei, afirma Sturza, îi este predestinat să mântuie și să 
organizeze Europa apuseană după cum a făcut în anul 1812, care: 
neapărat trebue să se repete în proporţii mult mai cuprinză- 
toare; sau heghemonia Rusiei, sau moartea Europzi apusene de 
învățături falșe și pasiuni turbate.“ 


Contesa Rocsandra Scarlatovaa Sturza — Edling ` 


(născută 12 Oct. 1786, + 16 lan. 1844) 
Din colecția de fotografii a D-lui M. Poliak, 


M. I. Pogodin de asemeni se exprimă în termeni măgulitor 
pentru Sturza : In el „patria are pe cel mai elocvent şi mai ze- 

los apărător al pravoslaviei. Scriind din tinereţe lucrarea care 
+ i-a câştigat un nume european, el nu încetează a se trudi spre 
folosul bisericii şi al literaturii. Nu de mult ela tradus în limbi 
străine o adunare din învăţăturile lui Inochentie despre păcat, 
având intenţiunea de a traduce şi pe Filaret şi desigur să aducă 
la cunoştinţa publicului şi impresiile din continuarea călătoriei 
sale peste graniţă.“ 1) 

Mai mult încă decât Pogodin, cu oarecare entuziasm vor- 
beşte despre Sturza fostul secretar al cenaclului Convorbirea, N. 


D. I. Pisarev : 


„Articolele lui Sturza : Carnetul de note a unui călător fără 
voe şi articolul despre Înzov sânt admirabile. Am cetit de două 
ori călătoria lui; acolo s'au îmbinat profunzimea de gândire, pu- 
terea şi;vioiciunea imaginilor, originalitatea în expunere şi o limbă 
elegantă... Sturza a pătruns, a înțăles pe Caramzin și a ştiut să 
vorbească cu vrednicie despre el; el poate chiar să scrie cum 
scria Caramzin.“ °) y 

Prin bogata sa activitate literară, prin preocupările şi încli- 
nările sale spre meditaţie şi prin pătrunderea sa în principiile 
filozofiei creștine pravoslavnice, Alexandru Sturza se impune ca 
un spirit dominator al epocii şi numele lui se leagă strâns, nu 
numai cu operile scriitorilor ruși contimporani, dar și străini, 
Puşchin, în scrisoarea sa dela 14 Octombrie 1823 din Odesa căt- 
re Kn.P. A. Viazemschi, spunea: „Aici se află monarhicul Stur- 
za; nu numai că eu sânt prieten cu el, dar întro privință și 
sândim la fel, neviclenindu-ne unul pe altul; la fel, ca şi în ver- 
surile, pare-se tot ale lui Pușchin : °) 


SI Bkpyrt CIypAa3z XOY 
Bkpyrrt 6nGauneckaro, 
jL na Crypuay raaxy 
Monapxuseckaro. 


Eu merg în cercul biblic al lui Sturza, 
Eu privesc la Sturza — monarhicul. 


1} Viaţa şi operele lui Pogodin S. P. 1894, T. VIII pg, 442. 
2) Viaţa şi Operele lui Pogodin T. IX pg. 27. 
3) Arhiva Rusă T. | Moscova 1873 pg. 123. 

Dar numele lui Sturza se imprimă și în una din poieziile ma- 
relui scriitor german, al cărui centenar civilizația mondială recu- 
noscătoare l-a sărbătorit la 22 Martie 1932. 

Goethe în poezia intitulată „H...t“ spune: 

Von lenischen beharten Molchen 

Sieht Stourdza sich bedroht mit Dolchen 

Er steht ! Ein Mann ! Dan schreit er laut, 

Er flieht, es kommt ein Dolch, die Braut” 1) 
+ ” + 

De Salamandrele păroase dela Jena 

Sturza se vede ameninţat cu pumnalul 

El stă în picioare ! Bărbat întreg ! Apoi strigă în gura 


mare, 


O ia la goană, vine un pumnal: mireasa, 


Aceste versuri sânt scrise în legătură cu atmosfera ame- 
nințătoare, pe care și-o creiase Sturza în cercurile universitare 
germane, prin memoriul scris din însărcinarea ţarului pentru 
congresul dela Aachen 1818 și în care, prin cunoștințele ce le 
căpătase cât timp trăise în Germania, fiind căsătorit cu fiica 
profesorului universitar german Hufeland, denunța spiritul revo- 
luţionar și antireligios al instituţiilor universitare germane, în le- 
gătură cu asasinarea de un student a scriitorului german Au- 
gust Koţebue, pe motiv de rusofilism, 

În sfârșit, numele lui Alexandru Sturza sa imprimat şi în 
povestirile unui reprezentant contemporan al culturii şi îndru- 
mător al năzuinţelor naționale ale Românilor din Moldova liberă. 

M. Kogălniceanu, în discursul său autobiografic din 1891, 
când Academia Română îşi serba jubileul de 25 de ani, pome- 
neşte în amintirile sale despre A. Sturza: 

„Consilierul de stat Alexandru Sturza, coleg al lui Capo- 
distria, cu carele lucrase mult la Petersburg pentru emancipa- 
rea Eladei, rudă a lui Mihail Sturza și după a cărui recoman- 
daţiune noi furăm încredințaţi pastorului Ionas, — în timpul pe- 
trecerii sale în Berlin, și aceasta era mai neîntreruptă, era unul 
din vizitatorii cei mai deși ai casei pastorului. El priveghea de: 
aproape studiile noastre, ba devenia chiar profesorul nostru de 


1) Poezia în întregime a fost dată și tălmăcită sub titlul: Cente- 
narul lui Goethe, de Em. Tr. Simtion, în ziarul Dimineaţa, 

religiune, Sub dictarea lui am scris în limba franceză „Etudes 
historiques, chretiennes et morales“, pe care le-am tipărit apoi 
în lași și s'au tradus şi în limbile română, greacă şi rusă“. 

In adevăr în anul 1842 au apărut la lași aceste studii cu 
titlul: Etudes religieuses, morales et historiques par Alexandre 
de Sturdza, imprimées au frais de M. Constantin de Stourdza, 
grand Logophâte de Moldavie. Sânt cuprinse aici douăzeci de 
articole, în care sânt expuse consideraţiunile lui A. Sturza 
despre cercetarea adevărului (cap. I) sau se redau și se anali- 
zează dovezile despre existenţa lui Dumnezeu — argumente lo- 
gice, scoase din rațiunea pură, sau naturale, luate din contem- 
plaţia naturii, sau morale etc, (cap. II), sau se expune o argu- 
mentare etică asupra nemuririi sufletului (cap, III) sau se expun 
principiile lui Sturza asupra zelului şi toleranței în materie de 
religie (cap. XX) etc, 

M. Kogălniceanu, care a editat aceste studii, într'o scurtă 
precuvântare, arată că această lucrare nu a fost destinată pu- 
blicităţii, ci a fost o lucrare ocazională, la începutul anului 1837, 
când A. Sturza se afla la Berlin, mai mult un curs de religie şi 
morală nepoților săi — prinții Dimitrie și Grigorie Sturza. 

Sânt însă de un deosebit interes aprecierile asupra valorii 
culturale a lui Alex. Sturza, pe care M. Kogălniceanu le presoară 
în această precuvântare a sa la ediţia din lași a studiilor lui 
Sturza, „Mărturisesc, spune M. Kogălniceanu, că trebuie să fac 
toate siorţările asupra mea însumi spre a nu mă întinde în apre- 
cierile despre meritul unei lucrări ale cărei principii respiră mo- 
rala cea mai curată 'și mai creştină, ale cărei idei sânt tot atât 
de juste pe cât sânt de uşor de înțăles, ale cărei argumente sânt 
tot atât de evidente pe cât sânt de naturale și al cărei stil strălu- 
citor şi simplu totodată este la indămâna tuturor categoriilor de 
cititori. Dar pana şi talentul D-lui Sturză, fiind cunoscute şi apre- 
ciate în Europa de tot ceia ce este mai distins în litere şi ştiinţe, 
elogiile mele cu această ocaziune nu ar fi de cât de prisos“. 

De asemeni d-l N. lorga, în broşura Continuitatea spiritului 
românesc în Basarabia, laşi 1918, vorbind despre boierii ale că- 
ror nume se întâlnesc „în cele dintăi chiar din actele ce privesc 
Basarabia“, aminteşte şi despre Sturza: „Cei trecuţi supt alt 
sceptru puteau spera, de altfel, mult mai mult ca mazilii nobili- 

taţi în Bucovina, o situaţie politică într'o ţară care câtva timp 
s'a bucurat de o largă autonomie și chiar un rol în viaţa gene- 
rală a Imperiului. Un Alexandru de Sturdza putea să le servească 
întru aceasta ca model de imitat“ (pg, 7). Sau şi mai precis la 
pg. 16: „In acest moment, pe la 1830, când în Principate începe 
noua literatură românească, școala nouă a Românilor, ziarul, re: 
vista, almanahul, în care, în toate, se cuprinde, tot mai deslușit, 
idealul unor timpuri nouă, unii dintre Bdsarabeni sau, în genere, 
dintre Românii aflători, şi cu mai vechi prilejuri, în Rusia, rămân 
legaţi numai de dânsa. Astiel Alexandru Sturza, — căruia Sta- 
mati-i dedică „Tânguirea unui orb“, — cu sora lui, contesa de 
Edling, care iscăleşte lucrări de literatură: H. Severine. El alcă- 
tuiește scrieri foarte cetite în vremea lui, în care combate, în 
folosul ortodoxiei și al autorităţii politice, curentele revoluţionare ; 
la 1834 tipărește la Odesa un almanah frances, cu colaboraţia 
surorii, a francezului Repey şi a mai multor Ruși“. 

O privire mai stăruitoare asupra multiplelor lucrări ce ne-au 
rămas de la Alexandru Sturza verifică și confirmă acelaș proces 
de stări sufleteşti contradictorii, pe care destinul îl rezerva unui 
boier moldovan ca Alexandru Sturza, născut la lași, la 18 Noemb- 
rie 1791 şi strămutat, abia patru luni mai târziu, dincolo de apele 
Prutului spre cuprinsul împărăției moscovite. 

Crescând și primindu-și educaţiunea în cadrul şi în limba 
rusească, sub obsedarea stărilor prezente, Sturza, în căutarea unei 
formule de autocaracterizare, spunea însuși : „fiu de părinţi emi- 
„Sraţi, eu nu cunosc de loc patria mea și nu ţin la ea de cât prin 
amintirile părinţilor mei, Rusia este ţara mea ; totul mă leagă de 
-ea : religia, datoria, obicinuinţa și inima“ 1). 

Și totuşi amintirile părinţilor, cum însăși spune, şi nostalgia 
tradiţiilor trecutului răsar şi-şi găsesc în pana lui Sturza o expre- 
-siune puternică, atunci când vorbește despre moldovenii din Ba- 
‘sarabia, despre privilegiile acestora în primele decade sub stă- 
pânirea rusească, luând chiar o atitudine critică la iînăspririle 
luate de guvernul rus faţă de această populaţiune. „In 1812 tra- 
tatul de București uni la Rusia ţara situată între Marea Neagră; 


1) Vezi Oeuvres posthumes religieuses, historiques, philosophiques 
iet littéraires d'Alexandre de Stourdza. Paris 1859. 

Nistru, Prut și Bucovina — teritoriul austriac luat mai înainte 
de la Moldova. 

Îndată impăratul Alexandru dădu locuitorilor țării o procla- 
maţie prin organul generalului său, amiralul Ciciagof, că legile 
obiceiurile și prerogativele vor fi menținute. Poporui moldovenesc: 
îşi păstră libertatea sa individuală și fiecare clasă de locuitori 
privilegiile lor, După clauzele tratatului de la Bucureşti con- 
tribuabilii nu plătiră nici un impozit direct statului până la 1817 
şi sânt și azi, dela 1812 până la 1835, scutiți de recrutări. Pre- 
oțimea își păstră proprietăţile, etc. Totuși, de câţiva ani, suver= 
nul pare că se căiește de aceste înțălepte concesiuni, Vrea să 
rusifice această porțiune a Moldovii, prin măsuri legislative, în: 
loc de a lăsa timpului şi forţei atractive a centrului imperiului. 
grija de a asimila o provincie, pe care legăturile de religie şi ra=- 
porturile sale de inferioritate în cultura ` intelectuală trebuie în 
mod necesar să o aducă spre imitare; este o greșeală, o nerăb- 
dare politică, care cadrează rău cu o putere cuceritoare și tu- 
telară* 1). 

=. Dacă Alexandru Sturza și-a scris învățăturile în limbi stăine, 
s'au găsit totuși reprezentanţi ai culturii românești cari, chiar în- 
timpul vieţii lui, au tălmăcit şi pentru poporul românesc aceste 
învățături. Astfel arhimandritul Eufrosin Poteca ne-a redat: „Enhi- 
rid adecă minelnic al pravoslavnicului hristian“ în 1832; Neofit 
Scriban la 1851: „Duplul paralel sau biserica în faţa papităţii“, 
De asemeni la lași în 1844 apar „Invăţături religioase, morale şi. 
istorice, alcătuite în limba franceză de E. S. Tainicul consilier de 
stat Alexandru Sturza, traduse româneşte de Arh, Filaret Scriban“, 
după cum, cu un an mai înainte, apăruse tot la lași traducerea 
"celei mai răspândite lucrări a lui Sturza cu titlul: 

»Epistolii sau Scrisori despre datoriile sfinţitei diregătorii 
preuțăşti alcătuite în limba rosiană de Ekcelenţia sa consilierul 
de taină Aleksandru de Sturza şi tălmăcite în cea românească 
de Arhimandritul Filaret Scriban lași 1843“. 

Alexandru Sturza a fost unul din cei mai înzestrați moldo-- 
veni din Basarabia, unind o inteligenţă pătrunzătoare, cu un spi- 


1) Vezi Oeuvres posthumes Paris 1858: Système dela Russie par 
rapport aux provinces conquises et variations à cet égard pg. pg. 133. 
— 135, 

rit cercetător al celor mai diverse cunoștinți, cu o imaginaţie 
creatoare și o inimă accesibilă celor mai înalte virtuţi creştine. 
Copleșit de timpuriu de ideia resemnării definitive în pragul desi- 
luziilor și încercărilor vieţii pământeşti, Sturza se retrăgea în 
sanctuarul unui sistem de gândiri proprii, spunând: „Amor, glo- 
Tie, bogăţie, idoli ai inimii omenești ! Încă câţi-va ani și eu voi 
şti să renunţ la voi; am învățat să gândesc“, 


Alexandru Sturza 


(Din colecţia Arhivelor Statului (Chişinău) de sub direcția 
d-lui profesor L. Boga) 


In panegiricul scris de prietenul său, doctorul D. Dallas, la 
1854,Ţaflăm zugrăvit tabloul spiritual al boierului basarabean de la 

Manzâri : „Suflet nobil şi înalt, primind impresiunile cele mai 
sublime și răspunzând lor fără nici o sforţare, aspirând fără în- 
cetare către cerul de unde venise şi neavând alt scop de cât de 
a se face demn să se reîntoarcă acolo fără nici o ostentaţie, 
suflet al cărui unică pasiune era pasiunea binelui și care nu a 
putut să întâlnească în cariera sa de onoare și virtute alte sufe- 
rinți de cât acele pe care i le produceau poate extrema vivaci- 
tate a sensaţiilor sale și ardoarea extremă a caracterului său“ !), 
„Avem convingerea că această moarte, care a întristat adânc 
toate clasele concetăţenilor noştri, va avea răsunet în toată Ru- 
sia, în toată Grecia, în Moldova și în multe părţi ale Europei“ °). 

lar notița premergătoare ediţiei franceze a operelor lui 
Alexandru Sturza, care apare la Paris după moartea sa, se încheie 
cu cuvintele: 

„In dimineața de 13 lunie 1854, la vrâsta de 62 de ani, se 
stânse această viață atât de prețioasă, de utilă şi apreciată de 
toţi acei ce se închină cu respect înaintea adevăratului merit. Să 
odihnească în pace sufletul său în sânul lui D-zeu şi amintirea 
să-i fie deapururi onorată în Rusia şi printre toţi acei care, ca el, 
preferă gloria lui Dumnezeu tuturor sloriilor din această lume“ ! 

Astfel se profilează, din cadrul propriilor cugetări, imaginea 
marelui boier basarabean Alexandru Sturza, care, în anii adânci 
ai bătrâneţii, se retrăgea din cercurile înalte ale lumii rusești din- 
coace de Nistru, la conacul moșiilor sale, la Manzâri din ţinutul. 
Tighinei, să-şi povestească de aici impresiile puternice culese din 
contactul cu marii scriitori ruși de pe străine locuri. 

Originea lui românească este pentru noi o mândrie şi atunci 
când îl privim sub prisma obiectivităţii şi fără o teză preconce- 
pută pe evlaviosul admirator şi tălmăcitor al sfintelor tradiţii ale 
pravoslaviei, convins și convingător luptător pentru învăţăturile 
curate şi mântuitoare ale bisericii. 

Fără îndoială, nu sânt pentru noi lipsite de interes poves- 
tirile din care răsare un întreg șir de tablouri cu cele mai repre- 
zentative figuri ale culturii şi literaturii ruse din prima jumătate 
a secolului al XIX, așa cum apăreau ele înțălegerii unui cărturar- 
basarabean cum a fost Alexandru Sturza. 

1) Vezi ediţia franceză Oeuvres- posthumes, Paris 1859. 

2) Ibidem. 

Şi dacă, reconstituind vremuri dispărute, glasul durerii pen-- 
tru umilinţele conaţionalilor lui Moldoveni rămase mut dealungul, 
nenumăratelor sale povestiri și dacă aceste povestiri au fost nă- 
pădite de o lume străină cu alte aspirații și alte idealuri, în 
schimb, spiritul lui Sturza s'a avântat cucernic, mai presus și de- 
aceste credinţi, spre limanurile netulburate ale unei universale 
înfrăţiri creștine. 

Și dacă, în timpul când Alexandru Sturza gândia și trăia 
rătăcitor în ţinuturile de dincolo și dincoace de Nistru, sosise a- 
cum și momentul când din alt colț al pământului românesc co-- 
tropit de străini, din catedrala de la Blaj, suna glasul lui Bărnuţiu,. 
vrăjit de poruncile unui destin ce trebuia să se împlinească,.. 
„Uniţi-vă cu poporul toți ca să nu rătăciți, pentru că poporul nu 
se abate de la natură, nici nu-l trag așa de ușor în partea lui 
străinii, cum îi trag pe unii din celelalte clase... iar când vi se 
va părea lupta cu neputinţă, când se vor râdica greutăţile a- 
supra voastră, ca valurile mării turbate asupra unei corăbii, când 
principele întunericului va deslega pe toți necuraţii și-i va trimite 
ca să rupă legăturile frăției voastre și să vă abată dela cauza și 
iubirea gintei voastre spre idoli străini, aduceţi-vă aminte atunci- 
cu câtă însufleţire și bărbăţie s'au luptat străbunii noștri din Dacia, 
pentru existenţa şi onoarea naţiunii noastre“... apoi, nu va fi acela 
cuget cinstit care să tăgăduiască că acest glas, nu a înfiorat și. 
adâncul inimei moldovenești din Basarabia; glasul lui Bărnuţiu 
a străbătut Carpaţii răsbind până pe pământul înstrăinat al Ba- 
sarabiei ; şi în curând s'au arătat oamenii care „înfioraţi s'au 
unit cu poporul ca să nu rătăciască“, 

Dar despre aceştia — unii trăitori încă — unui viitor 
cronicar literar îi vor fi hărăzite cele mai duioase pagini din 
evocarea tradiţiilor, sentimentelor şi conștiinței pentru libertatea. 
națională a Moldovenilor din Basarabia. 

lar figura culturală a lui Sturza, precum a fost, rămâne să. 
fixeze o epocă premergătoare redeșteptării. 


I. Negrescu. 


În grădina inimii mele... 
NATALIEI 


-Când ochii tăi drăgostitori 

Nu's mohorâţi — să nu te miri: 

“Că "n pieptul meu — ca 'ntr'o grădină — 
Cresc dediței și trandafiri... 


„Se "'ntrec atunci miresme moi 
Cu radieri de paradis; 
Albine, gâze, fluturași — 
Par funigei cu-aripi de vis... 


„Lăstuni, prigori şi ciocârlii 
Inalță ode 'n înălțimi: 

iți pare-aevea că asculti 

Un cor de candizi serafimi... 


-Ca 'n basme dulce — în susur — 
Tăşneşte apa 'ntrun bazin: 
De-an curcubeu înrourat 
Tresaltă'un iris cristalin... 


O rază dacă n'ai sfiit 

Din maiestatea-ţi de regină: 
De sărbătoare 'mpodobită 
-Mi-e inima — ca o grădină... 

Străbătătoarele-ţi priviri 
De's reci — stilete ce omoară: 
Adio sunet și parfum, 
Molcomi fiori de primăvară... 


Și trandafiri şi dediței 

Se ofilesc pe pețiol, 

Albine, gâze, fluturași 
Și-amoarte zumzetul domol... 


Lăstuni, prigori şi ciocârlii, 
Aleanu "și poartă 'n alte zări: 
Ca ’n ţintirim în pieptul meu 
Auzi suspine șşi-aiurări... 


lar curcubeul — ca 'ntr'o mască —- 
Si-ascunde chipul întrun nor 

Și zeul din bazin tânjește: 

Ca un copil încins de dor... 


Atâta timp cât ochii tăi 

N'or fi ca ruga-mi de blajini: 
in parcul inimei vor crește — 
Sădiți de ciudă — mărăcini... 


Cesar Stoika. 


Bătrinul clopotar. 


Invingătorii pătrunseră prin partea de nord a orașului, în 
'rînduri strânse, trimițând înainte patrule călări în recunoaştere. 
Puseră îndată mâna pe poştă și telegraf, pe gară şi pe toate 

- autoritățile. 

Orașul se umplu de-odată de soldați și ofițeri, cu mersul 
feapăn şi dîrz, cu primirea dușmănoasă și bănuitoare. 

In curând veni ordinul ca toate clopotele să fie predate au- 
torităților de ocupație. 

Când acesta fu adus părintelui Sofronie de la „Vovidenie“, 
biserică veche și vestită, el spuse bavarezului bărbos : 

— Bine, bine, ne vom conforma. Apoi luă în mânile lui căr- 
noase, tremurind, hârtia scrisă într'o limbă heînțeleasă lui, Se 
speri de pecetea mare, roșie şi de slova strînsă în rânduri regu- 
late, ca niște coloane în marș. După o clipă de şovăială, el po- 
runci să vie paraclisierul. 

Acesta, un bătrân înalt, cu barba de patriarh, adus din 
spate, se înfățişă smerit, învârtind cozorocul între mâini. 

— laca, ivane, ce poruncește stăpânirea, zise jenat părin- 
tele Sofronie; trebue să dăm clopotele... 

Paraclisierul, cam surd, nu înţelese dintr'odată, ci se apro- 

_piă de preot, întinzând urechea : 

— Să dăm, să dăm? A 

— Să dăm clopotele, Ivane, spuse mai tare părintele, cu 
-un oftat. Imi pare foarte rău, dar ce avem să facem ? Aşa spune 
stăpânirea și trebue să ne supunem. Ştii ce spune la cărțile sfinte. 

Bătrânul paraclisier se îngălbeni, apoi se împurpură, parcă 
ar fi băut de-a duşca un stacan de rachiu, şi zise cu vocea surdă : 

— Să dăm clopotele, care vestesc voia lui Dumnezeu? Nicio- 
dată, părinte! | 

Preotul obişnuit cu ascultarea se irită. 

— Ce vrei să facem? Ei sunt stăpâni acum. Ce, vrei să ne 
- împuște ? 

--- Și de ar fi să ne şi împuște, spuse bătrânul, ridicând 
de-o dată bustul şi privind cu tărie pe preot cu ochii săi albăstrii. 
Am văzut de-atâtea ori moartea în faţa, şi în Balcani şi aiurea... 
De două-ori nu m'or omori. 

— Dar bine, încearcă să-l convingă preotul Sofronie, luând ~ 
tonul de propovăduitor, dar bine, fiule, gânditu-te-ai că a te îm- 
potrivi este un lucru și zadarnic şi primejdios? Căci, după cum 
zice și apostolul Pavel în epistolă către Corintieni, Cap... 

— Nu părinte, nu! Eu nu ştiu ce zice apostolul Pavel. Eu 
știu ce-mi zice inima mea. Nu trebue să dăm clopotele sfintei 
biserici unor duşmani, unor cotropitori aduși de Sătana. Sfinţia- 
ta, cum crezi, dar eu clopotele nu le dau. 

— Duhul răsvrătirei a intrat în voi în toți, zise iritat pă- 
rintele Sofronie, întorcîndu-i spatele şi eşind cu paşi greoi din 
odae, de se cutremurară podelele. 

Ivan clopotarul rămase întâiu ca uluit, apoi eşi gîrbovit din 
odaia preotului. 


Se îndreptă spre biserică, ce se ridica mare şi albă, în mij- 
locul pieții, îmbâcsită de vânzători şi precupețe de merinde şi 
zarzavaturi. 

El urcă cele o sută de trepte vechi ale clopotniței, care tros- 
neau la fie care apăsare, şi, de abia trăgându-și sufletul, se opri 
în fața clopotelor lui. 

— Dragele mele, zise el, cu duioşie de părinte, — eu nu 
vă am decât pe voi... Şi acum să vă părăsesc? Să vă ia cotro- 
pitorii 2 Să facă din voi gloanţe ?* 

Și privi cu ochii umezi cele şapte clopote de diferite mă- 
rimi, cu faja lucie și sărutată de vremuri. In mijlocul clopotelor, 
se răsfăța  „Cântătoarea“, un clopot mare, vechiu, de înălțimea 
unui om, cu relieful Maicii Precistii pe el şi inscripțiuni vechi sla- 
vone. Marginile lui străluceau de åtâtea lovituri ce primise în 
toată vârsta lui. 


Avea un sunet atât de puternic, că se auzea . de prin satele 
vecine de peste râu și glasul lui ținea cât o fugă de cal. 


In partea stângă atârna  „heruvimul“ cu un sunet limpede- 
şi mîngăetor ; apoi „surorile“, două clopote noi, strălucitoare şi, 


42 VIAŢA BASARABIEI 


în sfârșit, „lebăda cu puii”, un clopot lungueț, cu două clopote 
mai mici lîngă el, netede ca argintul. 

Clopotarul îşi trecu de după mijloc frînghia „Cântătoarei*, 
apucă în ambele mâini frînghia „surorilor“, iar cu piciorul prin- 
se de frînchia legată de fer a „lebedei“ şi începu să tragă din 
-tot corpul, punând în mișcare limba grea de câteva puduri a „cân- 
-tătoarei“. 

De-odaătă, în dimineața frăgedă de primăvară, năvaliră mä- 
reje şi mîngăetoare, sunetele clopotelor lui iubite, plutind departe, 
peste fluviul liniştit şi umplând sufletul tuturor credincioşilor, de 
o evlavioasă reculegere, 

„Cântătoarea“ vibra cu un bas profund, cotropitor, — „he- 
ruvimul“ scotea sunete aproape omenești, iar „surorile“ izbucniră 
într'o cascadă argintie, care răspândi 'în piața vastă o veselie 
solemnă şi dulce. 

Bătrânul obosit, dar vesel acum, își miaghia cu palma clo- 
potul. 

— Astăzi îmi place cum ai cântat, dar Duminica trecută îți 
era sunetul cam dogit... 

—Dar tu, lebădă, ce ai? Nu-ţi prieşte văzduhul ? Fata tatii !.. 
Las, că se face cald în curând,“ 

Și bătrânul tăinuia cu clopotele lui, îşi spunea păsurile, pe 
“când jos credincioșii începură să se strângă, îndreptându-se spre 
biserica măreață, strălucind sub razele soarelui. 

Soseau încet orășeni în haină de sărbătoare, țărani cu briuri 
-mari roșii, cu fețele posomorâte, — femei tinere şi copii. 

Câte-un cinovnic, în uniformă și cu cozoroc, apărea, făcând 
în pridvor o cruce mare. 

Vestea despre luarea clopotelor pătrunse ca un iureș printre 
“enoriași şi grupuri stau adunate, şopotind, femeile mai la o parte 
cu fețele îngrijate, sub broboadele lor multicolore. 

Părintele Sofronie apăru din altar, spătos și gras, cu făța 
îngândurată şi pălită, ca după o noapte de nesomn, şi slujba începu... 
+ * 

* 

A doua-zi, un sublocotenent tînăr, cu fața trandafirie de 
„domnişoară, cu monoclu şi aer sfidător, veni la părintele Sofronie. 

— Părinte, dacă nu execuţi întocmai ordinul comandanturei, 
zise el sacadat, cu o insultătoare politeță, —- veți avea să sufe- 

rifi consecințele. Vă dau termen de două zeci patru de ore. Pun- 
ctum. Și aprinzându-și o țigară, scoase câte-va rotocoale de fum. 

Părintele Sofronie se pierdu. 

— Domnule ofițer... eu întotdeauna... eu sunt supus... eu îmi 
dau seama... căci, după cum zice şi apostolul... 

— Apostol, neapostol — punctum, făcu sublocotenentul, în- 
torcându-i spatele. 

Părintele Sofronie, cu barba tremurîndă, porunci să-l cheme- 
din nou pe clopotar. 

Acesta veni, cu fața galbenă și încruntată. 

— Vezi ce faci cu nesupunerea ? lacă ne-am pus în cap co- 
mandantura. Trebuie să dăm numai decât clopotele... altfel e rău - 
de noi. 

— Dumnetale, părinte, îți place viaţă tihnită şi fără griji, 
Eu sunt învățat cu nevoile. Ce au să-mi facă? 

— Dar bine, nu'nțelegi că asta e răzvrătire ? 

— Numeşte-o cum vrei, părinte. Eu viu nu dau clopotele. 

— Dar ei sunt puternici, rătăcitule... ei sunt mulți, au tunuri, 
puști!.. Au să vie cu puterea să ia clopotele... Nu'nţelegi ? 

— Să vie, li aştept... 

— Mâine dimineaţă trimet un detaşament şi coboară clopo- 
tele, iar tu ai să mergi la închisoare sau, cine ştie? poate chiar - 
te împușcă și mă bagi şi pe mine în încurcătură. 

— N'ai grijă, părinte. Eu singur am să răspund. Sfinţia-ta 
poţi să dormi liniștit. 

Clopotarul se duse de-a dreptul acasă, la marginea oraşului, 
pe malul râului. Dintr'o cămară veche scoase un butoiaș de praf 
de pușcă şi îi potrivi un fitil. Apoi se duse în cămăruța lui şi,. 
îngenunchiind în fața icoanelor, se rugă toată noaptea. 

Când se crăpă de ziuă, se urcă în clopotință şi, cu băgare 
de seamă, potrivi butoiaşul de pulbere în scripetele de care atîrna 
„cântătoarea“, lăsînd să atîrne fitilul la îndemână. 

La răsăritul soarelui, un detășament puternic de soldaţi din 
geniu, în chivăre vîrfuite, apăru, aducând ò scară mare de incen- 
diu, scripete şi numeroase unelte. 

Clopotarul privea resemnat pregătirile soldaților, îşi aruncă 
apoi pentru cea din urmă oară privirea departe peste întinderea- 
ce să desfăşura înaintea lui. 

Fluviul curgea maiestos şi întâiele raze ale soarelui se oglin- 
-deau în apa sinelie, ducând o dîră tremurătoare de aur roșu, de- 
“da un mal la celălalt. 

Luntri de pescari plecau la vânătoare şi cântecele lor vesele 
„pătrundeau de departe, ca un ecou. 

Clopotarul îşi luă parcă rămas bun de la toate aceste lo- 
curi ce-i erau dragi din copilărie şi, suspinând, se duse şi sărută, 
ca pe niște ființe iubite, clopotele ce fuseseră toată mîngâierea 
“vieții lui oropsite. 

Lacrămi mari, ferbinți  începură să picure din ochii lui 
înroșiți, strecurându-se prin brazdele obrajilor. 

— Niciodată, niciodată, no să mai „sunaţi, dragele mele... 
niciodată n'o să mai chemaţi la rugăciune, la înmormîntare... 
dă veselia nunților... ertați-mă, dar vede Dumnezeu !.,.“ 

Jos se auziră comenzi scurte și seci. Pionierii înălțară scara 
-şi un grup porni să urce treptele. Lemnul vechiu trosni și ţipă 
sub cizmele grele soldățeşti. 

Clopotarul își trecu fringhia marelui clopot pe după umăr 
și, înfăşurând celelaalte frînghii pe după gât pentru a avea mâi- 
nile libere, aprinse, cu degetele tremurătoare, fitilul. 

Sfoara sfârâi şi se urcă în sus, ca un șarpe de foc. Atunci 
clopotarul, încordându-și cele din urmă puteri, trase sforile tu- 
turor clopotelor, aruncând în dimineața luminoasă un potop de 
sunete ce plutiră, răspândindu-se ca niște talazuri plângătoare. 

Paşii grei se apropiau pe scară. In prag apărură fețe băr- 
“boase, cu baionete, amenințătoare. 

De-o dată! 

O detunătură groaznică izbucni, învăluind totul întrun fum 
negru înăbuşitor, aruncând, ca din praştie, bucăți 'de membre, 
schije de aramă și frînturi de cărămidă. 

Clopotința trosni, bubuind, se frînse dela mijloc şi se pră- 
buși, potopind sub dărâmăturile ei toată grămada soldaților nă- 

vălitori... 

Un stîlp de praf se ridică de-odată, ca un fum de jertfă, 
spre cerul de dimineaţă, limpede şi parfumat, pe când un stol de 
porumbei. spăimîntat, îşi luă zborul grăbit peste râu... 


Sergiu Victor-Cujbă, 


Navigaţia basarabeană 


„Basarabia, cu şesurile ei de cernoziom, ce se'ntind dela Prut 
înspre gurile Dunării, după fertilitatea ei, poate fi cu drept numită 
grânarul de sud, deoarece aici, ca şi'n Franţa de sud şi Turkestan, 
sunt posibile cele mai felurite culturi ale cerealelor şi ale altor pro- 
duse agricole“. 

„Navigaţia serveşte la ridicarea stării economice şi a statului 
însuşi“, 

„Guvernanţii vor putea fi liniștiți pentru ordinea în acel stat, 
dacă duşmănia socială-politică, izvorită în majoritatea cazurilor din 
dependențe economică, are să fie înlăturată”. 

Din rapoartele d-lui G. A. Bezveconnâi. 

„D-l G. A. Bezveconnâi, care locueşte de vre-o 20 de ani în 
Basarabia sudică şi care este unul din cei mai însemnați şi energici 
lucrători publici locali, este deasemenea unul dintre cei mai demni 
funcţionari, cu stagiul îndelungat, în navigația amintită. 

Din scrisoarea amiralului M. M. Veselchin către generalul A. A- 
Nilus. Reni. 22 Decembrie 1915. 

E greu de-a găsi o ţară mai darnic înzestrată de natură decât 
Basarabia, care, pe lângă toate bogăţiile sale, este înconjurată şi de 
căi de comunicaţie fireşti — fluviile şi marea. 

Totuşi, din cauza complicaţiilor diplomatice 1), folosirea orga- 
nizată a apelor, către care din vechime tindea omenirea, s'a început 
numai în vremurile cele mai recente. 

In 1856 congresul dela Paris a recunoscut Dunărea — această 
însemnată arteră europeană — fluviu internaţional, îacredințând su- 
pravegherea lui unei Comisii europene, a cărei delegaţie s'a prelun- 
git de către conferința dela Londra (1883). Formarea acestei Comisii 
a eftenit transportul, formând astfel centrele de tranzit ale nordului 
Balcanilor — Galaţi şi Brăila, apoi Constanţa. 

1) Basarabia a trecut la Rusia in 1812. In 1829 i s'a adăogat delta 
Dunării. In 1856 judeţele Cahul şi Ismail s'au retrocedat Moldovel, iar în 
1878 a revenit la graniţele dela 1812. 

Grija principală a Comisiei a fost curățirea uneia dintre gurile 
deltei dunărene. 

Primul cercetător în această privință a fost inginerul Gartlay 
(1857). Din punct de vedere econsmic — apropierea de Constan- 
tinopol — şi strategic — depărtarea de Rusia — el a recomandat 
braţul Sf. Gheorghe. 

Proectul n'a fost acceptat, iar până la alte hotărîri, ca să nu 
sufere comerţul din cauza nenavigabilităţii deltei, s'a curăţit braţul 
Sulina (1861), care a şi rămas până'n prezent. 

Prima campanie de navigaţie oficială — cea austriacă — s'a 
fondat pe Dunăre în 1833. l-au urmat societăţile italiene, franceze 
şi ruse, ajungând după ei şi Grecii, nu demult izgoniți din România 
(1821). 

Navigaţia proprie română, chiar şi 'naintea războiului mondial, 
a fost efemer reprezentată. Astfel, de ex. pe Prut din 200 de vase 
ce circulau — 100 erau greceşti, vreo 80 ruseşti şi vreo 15 ro- 
mâneşti. 

Grecii s'au aşezat la Galaţi, arătându-se şi ei „buni“ români; 
de fapt însă ei rămâneau aceiaşi în sufletul lor mercantalist. La 
ivirea unui conflict cu guvernul român, ei nu s'au jenat să pără- 
sească Galaţii, prefăcându-se în „Ruşi“, şi cu 200 de vase să se 
'nscrie pentru oarecare vreme în portul Reni. 

Ultima năvălire a Grecilor a fost foarte asupritoare pentru Ba- 
sarabia, resimţindu-se mai ales pe la 1900. 

S'a format o clică — un sindicat în frunte cu fraţii Atanasulis. 
din Galaţi. 

In Basarabia operau agenţii lor: Cavalioti, Catriţa, Cuţolinis, 
Cricopulo... Mai toţi aceştia au venit aici după 1880, îmbogăţându- 
se prin sprijinul compatrioţilor, aşezaţi mai demult. Atanasulis nu- 
mai dealungul Prutului rusesc avea 10 biurouri şi vre-o 50 agenţii, 
cari terorizau ţara, monopolizând transportul, prăvăliile, cârciumile, 
unde, înşelând la cântărire şi mai ales cu mici credite, ei preluau 
apoi astfel, cu preţuri de nimic, recoltele bogate. 

Exemplul lor a atras încoace şi pe evrei, bancheri din Odessa 
şi Galaţi — Brodski, Dreifus..., negustori din localitate — Şpinadel, 
Şaiter..., mai ales pe. agentul băncii Ruso-Asiatice, un oarecare 
Probst. 

Pentru a limita extraordinara exploatare, în 1886, la Odessa, 
“conform dorinței guvernului, s'a înființat de principele Gheorghe 
Eugen Gagarin (nepotul diplomatului Alexandru Scarlat Sturza) So- 
cietatea pe acțiuni de Navigație pe Marea Neagră şi Dunăre. 

La 'nceput însă ajutorarea exportului local a fost foarte slabă, 
iar un an neroditor — 1833 — a adus Societatea aproape la fali- 
ment. A salvat-o subvenţia statului, care a răscumpărat şi o bună 
parte a acţiunilor. 

In curând totuşi acţiunile în valoarea nominală de 250 ruble 
nu se mai cumpărau nici cu 40. Atunci, mulţumită agentulului prin- 
cipal al Dunării, Gavril A. Bezveconnâi, s'a descoperit cauza princi- 
pală a nereuşitelor — amoralitatea sub-directorului P, Lobazin, care 
opera în strâns contact cu directorul de stat E. Cociotov. 

S'a început vestitul proces „Cernomorscaia Epopeia“, care a 
zguduit bazele putrede ale biurocraţiei ruse. 

G. Bezveconnâi, de teama crahului Societăţii, învinuit de ca- 
lomnie, mulțumită înaltei imparţialităţi a prim-preşedintelui Curţii de 
Apel din Odesa, V. V. Davâdov, 1) a trecut procesul la Senat, care, 
prin sentinţa dela 14 Martie 1903, i-a dat satisfacția cinstei sale. 
Achitat, el a fost rechemat la funcţii mai înalte, iar directorii des- 
tituiţi. 

Societatea, transformată în 1903 în Navigaţia Rusă pe Du- 
năre, s'a reorganizat pe baze etative. 

In 1905 a murit princ. Gagarin, lăsând milioanele sale Navi- 
gaţiei, care, cu toate începuturile sale comerciale şi conducerea se- 
mi-autonomă, a trecut cu totul la stat în 1907, primind un „Aşe- 
„ Zământ“ special. 

De acum înainte soarta Navigaţiei a fost strâns legată cu ac- 
tivitatea noului ei conducător în Basarabia — G. A. Bezveconnâi 2). 


1) Despre Davâdov, cu ocazia judecării antisemiţilor dela 1993, 
scrie guvernatorul Basarabiei. princ. S. D. Urusov. Notiţele guvernato- 
rului St.-Petersburg. 1907. 

2) Gavriil A. Bezveconnâi îşi trage origină dintro veche familie 
cozâcească din Ucraina. Strămoșul său a fost colonelul polon Adam 
Bohuş, armurii „Polcoziţ”, poreclit pentru casa sa in stradă fără fe- 
restre — „Bezvicon* (veac. XVII). Nepotul său, sutaşul Grigorie (1710), 
a lăsat un nepot, Antön, „voiscovoi tovarişci“, in 1786 înscris în rându- 
rile nobilimii Kievului, Fiul acestuia, Simeon, sutaş-hatman, pentru ucrai- 

Dânsul a atras asupra sa atenţia încă din ultimul deceniu al vea- 
cului trecut, când articolele sale, pline de vaste proecte şi cunoş- 
tințe, au început să apară în ziarele din Odesa !). 

In 1900 el'a fost însărcinat de-a descrie regiunea, aproape 
necunoscută, a Basarabiei, de-alungul Prutului. 

G. Bezveconnâi a trecut personal prin ţară, întocmind un ra- 
port, în care a scos în relief starea de asuprire a ţărănimii. 

Cu o asemenea însărcinare a călătorit şi pe Dunăre până la 
Belgrad. 

Ca urmare a acestor însemnate rapoarte, nepublicate fiind con- 
fidenţiale, el a fost trimis să reorganizeze linia dunăreană şi să puie 
temelia navigaţiei pe Prut. S'au deschis porturi fluviale la Cahul, 
Leovo, — etc. şi s'au înfiinţat unele biurouri şi'n străinătate. 


După - „Epopeia“ G. Bezveconnâi a fost numit inspector gene- 
ral şi agent principal pe Prut şi Dunăre. 

Reni, Ismail, Chilia, Vâlcov... au devenit puncte marcante prin 
export. 

In ce priveşte linia Prutului:  Măcăreşti, Nemţeni, Poganeşti, 
Leovo, Fălciu, Goteşti, Cahul, Brânza... ea a primit un atât de mare 
interes, încât G. B. s'a mutat şi el la Leovo, 


nofilism a suferit multe prigoniri, pierzând o mare parte din avere. la 
familia nepotului său. moșierul Andrei, avocat după instrucţie, la 24 
Martie 1860 s'a născut Gavriil Bezveconnâi. După o educaţie în casa 
părintească in moşia din Sorocinţă (Poltava), el a făcut studilie intrun 
pension al nobililor. Rămas copil la moartea tatălui, in familie aproape 
ruinată, G. B. a inceput serviciul la calea ferată din Harcov (1879—88), 
trecând apoi, prin protecţia rudei sale, şambelanul M. N. Alferaki, şef 
de control la Odesa in Soc. Navigaţiei. Ceva mai târziu a fost mutat 
“la Ismail ca agent principal al Dunării. 

1) G. B. este un erudit publicist cu stilul frumos şi energic. Are 
o mulţime de articole semnate şi cu pseudonimuri: „Basarabeanul*, 
„Bătrănaşul“, „Observatorul“, „Prutianul“... A scris în ziarele: „Foaia 
CQdesei“, „Cuvântarea Rusă“. (Odesa), „Basarabeanul“, „Prietenul“, 
„Viaţa Basarabiei“, „Basarabia“, „Cuvântarea Noastră” (Bucureşti) 
; Cuvântul Basarabesc“... In aceste ziare găsim de asemenea date a- 
mănunţite asupra activităţii sale. 

Conu Ghiţă Madan, venerabilul moşneag basarabean, care deia 
Hasdeu încoace a cunoscut pe toţi oameni însemnați ai Basarabiei, chiar 
zilele aceste vorbind despre G. B., a zis că-l cunoştea, de „mare scrii- 
tor, economist şi orator“, 

Deasemenea a fost organizată tot de dânsul linia basarabeană 
maritimă şi cea nistriană : Olăneşti — Cetatea-Albă, d-sa devenind 
-astfel nu numai conducătorul, dar şi însufleţitorul întregii navigaţii 
“din Basarabia. 

Până la 1918, din iniţiativa ` lui G. B., mii de lucrători erau 
-ocupați în diferite localităţi ale provinciei cu construirea de clădiri, 
-elevatore, înzestrate cu uscătorii şi curăţitorii pentru cereale, maga- 
zii, rezervoare, cisterne, şosele şi alte drumuri “de apropiere, se 
ridicau poduri, linii de telegraf şi telefon, se uscau bălțile, se lumi- 
nau, pavau şi civilizau cele mai întunecate ţinuturi ale acestei re- 
-giuni aproape sălbatice. Apoi s'a ocupat şi de cultura populaţiei, 
însă nu numai prin şcoli, ci şi prin ajutorarea reală, pentru care se 
zbătea mult G. B. 

„Bogăția populaţiei condiţionează cerinţele culturale ale şcoa- 
“lelor — scria dânsul. 

Constituţia dată unui popor incult nu-l va înălța la nivelul 
-celor luminaţi. 

Numai treptat, prin însuşirea unei vaste culturi economice, 
-care va aducg foloase reale populaţiei luminate de şcoalele ce vor 
-răsări, vom ajunge la contribuţia ţărănimii în guvernarea statului. Re- 
pet, -- ţărănimii culte, din momentul asigurării sale economice. 

In îmbogățirea cea mai largă a populaţiei stă adevărata de- 
-mocraţie !* 

In Basarabia chestia ţărănească cea mai trainică este agricul- 
“tura, care garantează existența a */, din populaţie, asigurând ţara 
-din punctul de vedere economic, deci şi din cel social-politic. 

In vederea acestor împrejurări G. Bezveconnâi sprijinea adu- 
-cerea seminţelor, inventarului modern, a îngrăşămintelor pentru sol, 
“şi a vitelor de rasă... 

De către dânsul au fost întluenţaţi şi moşierii mari, prietenii 
săi: Cara-Vasili (Cahul), cumnatul lor Crăciunescu, Marateo (Leovo!, 
-Davidoglo (Fălciu), frații Zahariadi şi alţii 1). 


1) Mai toţi aceştia au fost Greci aşezaţi mai demult în Basarabia 
şi românizaţi cu timpul: Dimitrie şi Alexei D. Cara-Vasili au fost cunos- 
-cuți oameni de bine ai Basarabiei româneşti de după 1856. 

Alexei, ca şi Dim. Const. Crăciunescu, a fost membru al Parlamen- 
“tului român. Oameni de o cultură deosebită. Cara- Vasili (năs. 15 Sept. 
1846) a terminat facultatea juridică din Paris, fiind și 'n Rusia membru 
al Dumei Statului, iar Crăciunescu, după studii la liceul 1 din Chişinău 
‘şi universitatea din St. Petersburg, a fost membru al cercului „basara- 
:benilor dogmatici“ al fraţilor Leonard. 

In acelaş timp s'a început şi eliberarea ţărănimii din ghiarele 
cămătarilor. 

Fără o „fericită“ conversie, aproape toate datoriile s'au aco- 
perit însăşi de țărănime. G. B. a îndemnat şi-a ajutat la organiza- 
rea societăţilor de credit mărunt țărănesc, asociaţiilor de agricultură, 
cooperativelor... 

După exemplul Statelor Unite s'au făcut țărănimii creditări pe 
gajul cerealelor înmagazinate. S'a propus de asemenea eliberarea 
chitanţelor pentru cereale depuse, care chitanţe (certificate varante), 
fiind garantate de Societatea de Navigaţie, circulau aproape ca mo- 
neda de hârtie. 


Din magaziile „Navigaţiei“, unde cerealele erau asigurate de 
orice întâmplare neprevăzută, vânzarea se făcea direct consumato- 
rului, ocolindu-se mâinile exploatatorilor-toptangii. Pentru acest scop, 
în porturile străinătăţii s'au format „Standarte“ — expunerea spe- 
telor clasificate ale grânelor, după care se făcea comanda. 


Pe lângă magaziile Navigaţiei s'au clădit şi cele comunale. 
Nu s'a ajuns încă la mecanizarea deplină a muncii, cântărirea şi 
prețuirea grânelor de inspectori speciali, însă G. Bezveconnâi pro- 
ecta şi aceasta, dovedind că manipularea uşoară a grânelor în cheile 
elevatorilor dădea naştere la abuzuri de încredere. 

De toate aceste directive s'au folosit primii bogaţii colonişti 
germani şi bulgari. Cei de urmă, l-au ales pe G. Bezveconnâi -— 
„binefăcătorul ţărănimii Basarabiei sudice, pentru meritele şi activi- 
iatea sa deosebit de energică* — epitrop de onoare în Societăţile 
de credit țărănesc din 24 (27) comuni cu centrul la Bolgrad. 

Dânsul a ocupat această demnitate mai mulţi ani dearându 
şi, precum au declarat delegaţii coloniştilor în 1916 la Reni, înain- 
tea amiralului Veselkin, activitatea sa are să fie tot aşa de neuitată 
în sudul Basarabiei, ca şi cea a generalului Inzov — binefăcătorul lor! 

Extrem de repede a crescut şi extensiunea Navigației. 

Ca ex., aducem Prutul. In 1905 Navigaţia a exportat 500.000 
puduri de cereale pe 16 vase, în 1907 — 2.300.000 puduri pe 35 
vase, iar în 1913 peste 4.000.000 puduri, întrecând chiar pe Greci, 


Totodată G. B. a stăruit ca latifundiile mănăstireşti să fie 
date în arendă numai ţărănimii, ceeace se făcea şi mai înainte, însă 
ca subarendare prin mijlocirea câtorva bancheri arendaşi. 

Succesele erau formidabile chiar, cu toate că'n anii roditori 
Basarabia, din apropierea Prutului navigabil şi Dunării, exporta nu- 
mai prin porturile României vreo 40.000.000 puduri de cereale. 

O parte însemnată trecea şi pe calea ferată română, mai bine 
acomodată decât cea locală, dar şi exportul fluvial era colosal +). 

Din cauza aceasta deja în 1908 numai pe Prut sentreţineau 
de Navigaţie 60 de şlepuri şi 4 vapoare, în locul unicului vapo- 
raş „Prutul“, ce circula la început. 

In genere, navigația pe Prut era cea mai grea de'ntrodus. 

Acest râu, curgând, ca şi Rona, întrun plan foarte înclinat, 
îşi reţine apele mulţumită zigzagurilor din luncă. Cu toate că navi- 
gaţia e posibilă de fapt numai primăvara şi toamna, aceasta nu re- 
ducea însemnătatea ei. 

Se cerea totuşi o insistenţă pentru înrădăcinarea navigaţiei cu 
vase speciale, de mică adâncime, mai ales lângă malul Prutului ru- 
sesc, rău aranjat şi necurăţat. (Desigur că astăzt, valoarea acestui 
drum pentru Moldova e dublă, cu atât mai mult cu cât se proec= 
tează legătura sa cu apele Moldovei centrale). 

Lupta cu încăpăţinarea omenească a fost însă şi mai grea, 
decât cea cu rezistența naturii. 

După exploatatorii din Galaţi au venit şi cei din Odesa, mai 
ales navigatorii Spozito et Co. Cu ajutorul ginerelui său Femelidi, 
primarul Cetăţii-Albe, Spozito a dobândit în acest oraş monopolul 
transportului în port pe mici vagoane, de felul tramvaiului. Astfel 
transportul dela piață până'n port costa pe ţărani mai scump decât 
cel de câţiva zeci de chilometri de acasă până'n oraş, G. Bezve- 
connâi a înfiinţat atunci un port de încărcare cu vre-o 30 de chi- 
lometri mai la nord, aşa că țărănimea folosindu-se de aceasta, ora- 
şul pustiit să fie nevoit să cedeze, revocând monopolul. Ca răsbu- 
nare, Spozito a venit să concureze cu Navigaţia pe Prut, dar această 
încercare avea să-l ducă la faliment. 


De asemenea greu i-a fost lui G. B., şi numai pe un scurt 
timp, să unească Bolgradul cu Dunărea prin lacurile Ialpug-Cuhur- 


1) ln. 1993 exportul pe Prut era 14.000.000 puduri de cereale. Pe 
calea ferată română tot de aici au trecut 4,)00.000 puduri. Acest export 
de fapt aparţinea numai Prutului dela Cahul în sus, căci regiunea de 
jos transporta productele sale prin Reni, 

lui şi râuşorul Repida. Drumul creat micşora cheltuelile în raport 
cu preţul transportului pe calea ferată cu câteva copeici la pud, 
ceeace era colosal pentru exportul de 4.500.000 puduri. Se făcea 
şi o descărcare a căilor ferate, neîndestulătoare chiar şi astăzi, nici 
ca extensiune teritorială, nici ca cea de compunere, căci, de altfel, 
milioane de puduri de cereale s'ar îi pierdut în părţile acestea ale 
Rusiei, cum au putrezit şin anii 1901 şi 1907. Şi totuşi în contra 
unirii centrelor cu Dunărea, s'a ridicat direcţia liceului din Bolgrad 
proprietara acestor lacuri. 

N'a lăsat fără de atenţie G. Bezveconâi nici malul mării. 

Printre cei dintâi el a notat însemnătatea staţiunilor balneare- 
climaterice ale acestei regiuni '). Mai ales s'a sprijinit Bugazul, după 
cercetări, identic cu Lido de lângă Veneţia. Aci s'a proectat şi pri- 
mul port maritim al Basarabiei, 

Un port maritim — o poartă în Europa — este necesar Ba- 
'sarabiei. 

D-l prof. Taşcă, fiind ministru al comerţului şi industriei, a 
declarat că este o chestiune naţională cearea unui asemenea port, 

Apropierea de piaţa mondială, ieftenirea exportului şi impor- 
tului, scăparea de primejdioasa concurenţă, — iată ce înseamnă un 
port pentru Basarabia, care, din cauza tarifelor căilor ferate, mare- 
ieşire la apus, fiind, prin împrejurările politice, izolată şi spre ră- 
sărit. Lipsa căilor de comunicaţie organizate chiar printre centrele: 
din localitate ridică şi mai mult însemnătatea căilor celor mai ef- 
tine şi naturale — ale apelor. 

Fără exportul productelor brute ale țării noastre agricole ?/.9. 
ale populaţiei ar ajunge (poate şi-au ajuns deja ?) la faliment. Criza 
economică provoacă şi cea financiară. Boala agriculturii cauzează 
deficitele bugetare, mărirea impozitelor, care sărăceşte populaţia, a- 
ducând rele tuturor ramurilor de producţie etativă, cu tot protec- 


1) Staţiunile balneare şi climaterice ale Basarabiei in genere nu 
se cunosc, In această privinţă aş- sfătui să citească articolul d-lui T. 
Porucic: „Staţiunile bălneare şi climaterice dintre Prut şi Nistru“ (Viaţa 
Basarabiei No. 5). G. Bezveconnâi încă in 1905 propunea cedarea ace- 
- stor staţiuni ale Basarabiei asociaţiilor chiar străine pe un timp de 20— 
30 de ani. Basarabia s'ar fi imbogăţit şi s'ar fi înfrumusețat. Din țările- 
nordice ar veni o mulţime de vizitători, iar cetățenii noştri ar găsi pla- 
sarea muncii şi a productelor lor. Interesul guvernului e de-a face de- 
mersurile necesare! 

ţionismul industrial, etc. Numai uşurarea exportului şi punerea cât: 
mai largă în preţ a produselor agricole, poate scăpa țara din criza: 
în care ne zbatem, chiar falimentul general ce ne aşteaptă! 
Crearea lângă Basarabia a porturilor Galaţi, Odessa, etc. n'a 
adus de fapt provinciei noastre foloase mari. Basarabia are nevoe 
de un port propriu, cu tarifuri speciale la căi ferate, etc, Bugazut 
însă, după situaţia sa strategică, nu ne-ar conveni ca port principal. 


De către G. Bezveconâi au fost puse bazele porturilor la Jä- 
brieni, mai sus de Vâlcov şi la Burnas sau Bazarianca în faţa Tuzlei. 
Acest din urmă port şi economiceşte, ca punctul central al ţăr- 
mului, predomină asupra altora. . 

S'a propus deasemenea construirea unei căi ferate centrale: 
economice, care, pornind dela Soroca şi terminându-se în port, tre- 
buia să unească toate centrele, despărțite din cauza liniilor strate- 
gice ale Rusiei. De calea ferată s'a folosit însă numai Cetatea-Albă,. 
care totuşi, ca şi Ismailul şi Reni, situate pe ape ce 'ngheaţă, au. 
multe incoveniente ca porturi. moderne. 

Dintre proectele porturilor, cel mai însemnat era cel dela Jă- 
brieni. 

Nu departe de Ismail Dunărea se *mparte în două braţe, dintre- 
care cel al Basarabiei — „Chilia“ duce cam 67°/ọ din ape, iar cel 
de al doilea se ramifică şi el în două — „Sf. Gheorghe“ (21%/) şi: 
„Sulina“ (110/9. 

Deoarece braţul nordic aparţinea în veacul XIX Ruşilor, Eu- 
ropenii au fost nevoiţi să-şi îndrepte privirile la braţul de mijloc, 
cel mai sărac în apă, al Sulinei. S'a întemeiat un port — Sulina, 
care însă, ca şi 'n deosebi canalul, este în prezent insuficient pen- 
tru navigația României Mari. 

In ce priveşte braţul „rus“ al Dunării el este şi cel mai alu-.. 
vionat la gură, împiedicându-se astfel navigația. Pe vremuri, mer- 
gând chiar dela Vâlcov la Odessa, vasele trebuiau să se întoarcă. 
la Ismail, pierzând timp ca să treacă prin Sulina, unde se plătea şi: 

o vamă. 7 

In 1883 inginerul M. Lişin a propus adâncirea gurii Ociaco- 
vului din delta Chiliei, alţii au proectat curățirea gurii nordice a. 
Belogorodului, iar iginerul V. Rummel (1894) — a gurii „Poluno-- 

cinâi“ 1). Deoarece menţinerea acestor guri curăţite ar fi foarte grea, 
inginerul P. Cehovici (1904) a propus săparea unui canal special, 
care trebuia să pornească din ramificaţia nordică de Stepă şi să 
“iasă în goltişorul Jăbrienilor. 

Ori cum nu s'ar privi aceste proecte, însă viitorul aparţine de- 
‘sigur braţului Chiliei şi unui port alăturat al Basarabiei, care port 
ar fi superior Sulinei, iarna cu totul izolat, însemnătatea lui cres- 
când printr'o cale ferată, care ar uni Dunărea cu ţara întreagă! 

De toate aceste chestiuni s'au interesat mult zemstvoul, guver- 
matorul A. Haruzin şi contele Cancrin, cari în anii 1908—1909 au 
strâns la Chişinău o Consfătuire Specială pentru cercetarea produc- 
telor țărănimii. Deasemenca G. B. a citit referate la Intrunirile Eco- 
nomice dela St.-Petersburg şi Ecaterinoslav şi a fost invitat să de- 
pună personal rapoarte marelui duce Alexandru Mihailovici, iar la 
Reni a fost prezentat împăratului Nicolae II 2). 

Insemnătatea navigaţiei a crescut şi mai mult cu întemeerea, 
în vara anului 1914, a „Expediţiei cu însărcinări speciale““. 

In fruntea ei a fost numit amiralul Mihail M. Veselchin, mare 
original, om de o inteligenţă şi energie rară, care din cauza marii 
sale treceri ia Curtea imperială, se zice că e fiul nelegitim al îm- 
păratului Alexandru III. 

Expediția servea pentru întreţinerea armatelor româno-ruse, le- 
-gătura şi întărirea dosului frontului... In administraţia şi partea eco- 
nomică colaboratorul principal al amiralului a fost G. Bezveconâi. 

S'a reorganizat întreaga navigaţie, s'a mărit numărul vaselor, 
s'au îmbunătăţit drumurile, s'a ameliorat starea lipovenilor, a lepro- 
“şilor din părţile Ismailului, a pescarilor din Vâlcov, exploataţi ast- 
fel precum era odinioară terorizată țărănimea. 

In Noembrie 1916 Veselkin, printr'o intrigă la Curte, a fost 
înăturat şi împuşcat apoi în timpul revoluţiei de bolşevici. 

1) Aici la 4 Noembrie 1900 s'a deschis pentru vase mici un canal. 

2) G. Bezveconnâi în acest timp a fost de câteva ori decorat, însă 
“înaintarea sa din Basarabia nu putea să se facă din cauza atitudinei 
sale politice de poporanist-ucrainofil. Fratele său, Grigorie, staroste la 
Sorocintă, a fost prigonit şi el in 1905 pentru poporanism. Despre dânsul 
“scrie prietenul său, vestitul scriitor Vladimir Corolenco. Vidi: ziarul 


„Viaţa Basarabiei“ No. 22. 25 Ianuarie 1906. Nepotul lor de soră,; Leo- 
nid D. Mihailov, a fost ministru al republicei Ucraine. 

„Expediția“ s'a transformat mai târziu în Flotila de transport 
„pe Dunăre, apoi Flotila fluvială. 

Şeful ei a ajuns căpitanul Homantiano. 

G. Bezveconai la 9 Mai 1918 a fost numit inspectorul liniei, 
nistriene, devenind şi şef-economic pe lângă Hernich, comandantul 
armatei germane de ocupaţie în Transnistriana. 

La 22 August 1918 el a fost trimis iarăşi în Basarabia; dar- 
era prea târziu. 

Conducerea Navigaţiei trecu la Constantinopol, iar averile de- 
aici au fost expropriate fără nici un sistem de către guvernul român.. 

Multe dintre aceste averi au rămas în uitare sau au fost vân- 
dute pe baza unor autorizaţii falşe. 

G. Berveconnâi, cu toate că era membru în Comisia de lichi- 
dare (a rămas până şi'n prezent’, nu putea să facă nimic. 

In 1919 el a publicat în ziarul „Basarabia“ un ciclu de arti- 
cole însemnate despre navigaţie. 

S'a interesat ministrul de atunci d. D. Ciugureanu, iar pe lângă 
Directoratul de Industrie şi Comerţ s'a format o secţie specială de- 
navigaţie. 

D. G. Bezveconâi şi d. comandor C. Ştefănescu au fost în- 
sărcinaţi să revizuiască starea navigaţiei de pe Prut şi Dunărea. Au, 
fost primiţi în audienţă de prim-ministru de atunci d. general Văi- 
toianu, însă demisia guvernului acestuia puse capăt începutului bun. 

De mai multe ori după aceasta G. B.!) a mai scris în ziare- 
despre pierderea milioanelor de către guvern, iar d-lor miniştri I.. 
Inculeţ şi general Râşcanu li s'au prezentat numeroase rapoarte! 

Cine a ignorat interesele noastre oprind aceste rapoarte ? 

Doar se cerea aşa de puţin, căci spunea G. B: „pânea şi ex- 
portul ne vor da singure mijloace de realizare“. 


1) Dela Septembrie 1919 G. Bezveconnâi a fost reprezentantul 
mandatar economic al Ucrainei în România. 

Acţiunile suspecte ale delegaților republicii l-au înstrăinat insă de 
curând pe dânsul. Ceva mai înainte la 10 Iunie 1918, G. B. toncă, cu 
mai mulţi lucrători publici, Asociaţia comercială şi industrială „Inţelege-- 
rea“ pentru ajutorarea ofiţerilor basarabeni in rezervă. Pentru meritele 
sale el a fost ales preşedintele de onoare ai Asociaţiei şi preşedintele 
cercului. Asociaţia a fosţ distrusă de persoane ale căror tristă amintire 
va trece la urmaşi! G. B. a proectat de asemenea intemeierea unel Fun- 
daţii populare, iar în 1920 — unei fabrici de conserve. 

Am văzut noi actualmente şi rămăşiţele navigaţiei din trecut şi 
“navigația de astăzi, 

Dezastru, slăbiciune tehnică, starea antisanitară pretutindeni, 
sărăcie, exploatare.., 

Penibilă înfăţişare au clădirile distruse, ce amintesc de slava 
“trecută, dar şi mai impresionante sunt satele odinioară bogate, azi 
în ruină, | 

Şi acela care, timp de 35 ani, s'a trudit spre binele Basara- 
-biei şi ţăranului ei trăeşte în prezent într'o uitare vrednică de plâns. 

Bătrânul Gavriil Bezveconnâi, astăzi, când ţăranul român ar 
“trebui să-i arăte recunoştinţă, îşi duce o existenţă grea, fără a primi 
Chiar o mică pensie. 

Ceeace a fost nu mai este şi cine ştie dacă se va restabili. 
` SCâtă muncă s'a depus şi 'cu câte ingratitudine a fost răsplătită ! 


Gheorghe G, Bezveconnâi. 


SINGUR. 


Pe crengi atârnă perle 
Al lunei polid disc 
Și doina unei merle 
Răsună pe un pisc. 


Zefirul tainic cântă 
In frunza unui ram 
Și gânduri mă frământă 
Și-s singur lângă geam. 


Trecutele imagini 
Când vreau să le desgrop, 
Imi cad pe-a cărții pagini 
A lacrimilor stropi. 
Tony Luţcan 


INSEMNĂRI 


Aniversarea d-lui 
Maniu. — In ziua 
de 8 lanuarie d. 
Jluliu Maniu a im- 
“Iplinit 60 de ani. 
|] Deşi, din voința ex- 
“Iprimată de  d-sa 
iasuşi, evenimentul 
na fost subliniat 
cu serbări cuve- 
nite, nu puțini au 
fost desigur aceia 
în ţara noastră 
cari au trecut a- 
ceastă zi în rândul zilelor festive. 

Născut în anul 1873 la Şimleul 
Silvaniei, nepot al marelui Simeon 
Barnuţiu, d. Iuliu Maniu, după ce şi-a 
terminat studiile, a intrat de tânăr, 
la 19 ani, în viroaga luptelor poli- 
tice din Transilvania. 

N'avea încă bine împlinită vârsta 
de 20 ani când a participat in mod 
activ la intocmirea răspunsului tine- 
rimei academice române din Viena, 
Graz, Budapesta şi Cluj, la un me- 
moriu al studențimei ungurești. H 
vedem în rândurile prime ale fră- 
mântărilor din anul 1894, când, după 
cum se ştie, s'a desfăşurat vestitul 
proces al memorandului, care s'a în- 
cheiat cu odioasa osândire a frunta- 
şilor români din Ardeal la temniţă. 
Cu acest prilej tânărul Iuliu Maniu 
a putut organiza la Cluj o impre- 
slonantă manifestaţie patriotică, la 
care au luat parte peste 20.000 ță- 
rani. 

Anul unirli ni l-a adus pe d, Iuliu 
Maniu un bărbat copt, în plină ma- 
turitate fizică şi politică, oţelit în 
luptele aprige duse cu adversarii 
ideii româneşti timp de un sfert de 
veac, 

In atmosfera politică românească 
viciată de reacţionarism şi lipsă de 
respect faţă de legi, d. luliu Maniu 
a adus un caracter de bronz şi o 
voință fermă pentru asigurarea li- 
Spior cetăţeneşti în România 

are. 


CRONICA 


Așa cum a luptat altădată cuma- 
guaţii şi conții unguri impotriva 
oprimăril poporului român de peste 
munţi, tot aşa d-sa a luptat— şi: 
lupta continuă incă—impotriva seve- 
lor rele încuibate în societatea po- 
litică românească din partea aceasta. 
a Carpaţilor. 

Un intelectual de marcă din capi- 
tală, cu care am vorbit nu de mult: 
despre rolul d-lui Maniu, când era 
încă prim-ministru în viaţa noastră 
politică, mi-a spus între altele : „Ni- 
meni nu ştie astăzi dacă el va pu- 
tea domina marile probleme în fața 
cărora a luat front, dacă va intra în 
Istoria politică a României, ca unul 
din cel mai mari bărbaţi de stat, 
sau dacă, în cele din urmă, va fi in- 
vins... 

A fost învins ? Şi incă în momen- 
tul când nu mai avea decât 100 de- 
metri până la ținta propusă? La 
drept vorbind, dată fiind situația 
notorie, nimeni nu a crezut că vic- 
toria va putea fi atinsă in mod de- 
cisiv, — dar să nu discutăm aici 
prea profund chestiunile politice, care. 
au dus la neplecarea şi plecarea- 
d-lui Maniu. 

Duşmanii d-sale s'au complăcut 
în afirmația că „a fost concediat ca 
un copil de şcoală“. E o prostie. 
D? Iuliu Maniu, omul cu nervii de 
fier, a cărui mască fermă a dat pri- 
lej rumoarei anonime să-l... acuze 
de iacobinism, bărbatul politic a că- 
rui tactică combativă a fost de a- 
tâtea ori remarcată în cele mai cri- 
tice împrejurări, — omul acesta s'a 
evidenţiat a nu fi un boxeur care 
dă buzna peste adversar şi-şi ese din 
țăţâni. In tactica d-sale de luptă a 
dovedit de atâtea orică preferă 
sistemul doppeldeckung-lui, aştep- 
tând până să-i vie bine pentru a 
putea realiza contralovitura. Că 
pauza este de data asta umplută de 
o călătorie pe Coasta de Azur, eo 
chestiune care nu prezintă vre-un, 
interes deosebit. 

Ceiace interesează este dacă d. 
Iuliu Maniu este omul de careare incă 

‘nevoe România ? Şi ori cine exami- 
nează cu luare aminte condiţiunile 
în care se desfăşoară conjuncturile 
vieţii noastre de stat, nu poate de 
cât să răspundă cu un da din toată 


- Anima. 


Al. Terziman. 


ISTORIA UNIVERSALĂ 


V. V. Nazarevschi. Histoire de 
Moscau depuis les origines jusqwà 
«nos jours, Paris, Payot, 1932, Na- 
zarevschi aparține acelui grup de 
istorici ruşi cari se interesează mai 
mult de, istoria teritoriilor. din com- 
punerea vastului Imperiu rus sau de 
figurile lui conducătoare. 

Tot in această editură a apărut 
o altă lucrare a acestui autor, o 
carte scrisă impreună cu V. Funk — 
„Histoire des Romanov“ (1613—1918). 

Cartea, consacrată istoriei Mos- 
covei, un oraş care prezintă inima 
Rusiei, a fost publicată de autor în 
Rusia in 1914. 

Deci, natural nu putem aştepta 
ca această descrlere a trecutului să 
poarte unele semne ale mentalităţii 
schimbate postbelice. 

Atunci, când se scria cartea, mo- 
narhia țarilor era incă în plină faimă, 
în aureola ei seculară. 

Pentru a lega expunerea autorului 
„cu realitatea sovietică s'a adăogat 
un capitol special, scris de V. Souh- 
-komline. care continuă istoria Mos- 
covei până la 1931. 

Ca şi istoria multelor oraşe istoria 
Moscovei începe cu o legendă: priu- 
cipele Iuri Dolgoruki, din pofta de 
îmbogățire şi din dragoste către so- 
“ţia unul boier Kuciko, execută pe a- 
cest boier, luându-şi moşia şi so- 
ţia lui. 

Pe un munte a acestei moşii el or- 
donă a construi un oraş — viitoare 
reşedinţă a marilor duci şi capitala 
ţărilor. 

Moscova a jucat intotdeauna. în is- 
toria Rusiei un rol foarte important. 

Pe ea s'a bazat tăria monarhilor 
ruşi şi tot in Cremlinul ei şi-au gă- 
sit adăpostul bolşevicii. 

Moscova roşie este expusă în tră- 
-sături generale, cari poate fără voia 


autorului obiectiv subliniază ce 
schimbări enorme în comparaţie cu 
trecutul s'au produs in ultimii 15 ani. 

Autorul lucrării nu este absolut 
de nici o concepție preconcepută. El 
se bazează intotdeauna pe fapte şi 
este prea sgârcit când s'ar cere o 
generalizare. 

Cartea este însoțită de 16 foto-gra- 
vure în afară de text, atât privitor 
la Moscova veche, cât şi cea nouă 
leninistă. . 

Cartea conține un material bogat 
pentru toți cari ar dori să cunoască 
istoria Moscovei şi Rusiei in genere. 

A. Boldur 


REVISTE, 


„Boabe de grâu“ revista bucureg- 
teană care apare în anul al patrulea 
sub direcţia „Educaţiei poporului“ ese 
cu aceiaşi ingrijire, cu aceiaşi bogă- 
ţie de ilustraţii cu care ne-a obişnuit 
până acum, 

In numerile pe Octomvrie, Noem- 
vrie şi Decemvrie, pe cari le-am pri- 
mit la redacţie, găsim o sumedenie de 
studii şi materiale documentare ex- 
trem de folositoare pentru cunoaşte- 
rea trecutului nostru. Numărul pe 
Octomvrie aduce în special un stu- 
diu valoros ald-lui Marcu Beza, des- 
pre „Urme româneşti la muntele Si- 
nai şi la mănăstirea Sf. Sava.“ Cele 
27 de figuri, cari intovărăşesc studiul 
acesta frumos şi de un mare interes 
pentru istoriografia aşezărilor valahe 
în Asia, sunt din cele mai reuşit ale- 
se şi caracteristice. 

Numărul pe Decembrie este nu mai 
puţin interesant prin cele două luc- 
rări: „Tipografia Românească din 
Buda“ de Andrei Verres şi „Bib- 
lioteca Centrală din Blaj“ de Ale- 
xandru Lupeanu. 

In numărul pe Noembrie găsim un 
studiu bine documentat asupra Tea- 
trului Naţional din laşi, datorit d-lui 
Sandu Teleajen. Lucrarea publicis- 
tului ieşan e însoţită de 36 figuri in 
text. Intre altele lucrarea d-lui Te- 
leagen se ocupă şi de epoca dela 1812 
când ruşii plecând cu Basarabia în 
turbincă, Iaşul a fost vizitat de o 
trupă nemțească care a jucat în casa 
lui Grigore Ghica. 


- 

Progresul Social, revistă lunară de 
studii politice, sociale şi economice, 
conține în numărul de Ianuarie câte- 
va articole de actualitate, semnate 
de d-nii H, Sanielevici, Barnoschi, 
Liviu P. Nasta, Tudor Arghezi, etc. 
Luând drept subiect o recenzie fă- 
cută de d. Lotar Radăceanu roma- 
nulul „Veşnicul învins“ d. Sanielevici 
are prileiul să discute pe larg des- 
pre... socialismul şi mongamia. 


Vorbind despre noua pravilă pe 
care o pregăteşte unificarea legis- 
lativă, privind avorturile, d. Tudor 
Arghezi face in marginea acestei 
mostre penale câteva incrustări pline 
de humor şi sarcasm. 

lată un mic fragment: 


Fata care greşeşte nu intră în 
concepția lemnoasă a legiuitorului 
de proiecte. El ține să prezinte is- 
toriei un cap de lemn. Fata mare 
voe să greşească, neavând permisie 
să iubească, iar dacă iubeşte să-şi 
aleagă un protector bătrân, cu care 
greșala devine legală. Incepe ea, 
viața, cu poezia și cu gresală dar 
ce-are-aface? Bărbatului i se cu- 
vine, femeiei nu. Osândă să poarte 
nouă luni şi după nouă luni viața 
întreagă. Pentru că vor D-nii X. In 
mahalaua unde locuiesc, mi se pre- 
zintă aproape zilnic soții legitime 
cu câte 5 şi 9 copii, care intră în 
prevederile Domnilor XXX. Condi- 
ţia de a naşte cu orice preț e îm- 
plinită cu exagerare. Insă femeilor 
din popor cu copii mulți le fuge 
adeseori din casă bărbatul, sătul de 
maternitate, de paternitate şi poate 
că indrăgostit de altă femee. Des- 
coperit şi mustrat, unul din aceşti 
asociați ai legiuitorului în ou mi-a 
mărturisit cu sinceritate: 

— Mi-a dat inima brânci... 

— Bine, bineticălosule ! i-am răs- 
puns, dar ce se fac cei opt copii 
de acasă? Uite, a venit nevastă-ta 
să mă roage să cerșesc pentru ei o 
pâine la Primărie. 

— Nu ştiu, Domnule. 

E simplu şi comod să iei de lângă 
opt copii şi să o vâri în pușcărie 
pe mama care, îmbrâncită la rândul 
ei, a refuzat să-l nască pe al nouălea 
cu un amant. Seara, întunericul, luna 


și firea darnică a Românului nu se- 


tocmesc prea mult să impreune lao- 


laltă intro bucurie de doi fericiți.. 


In acelaş număr semnează o bine 
scrisă cronică literară d. G. Mihail 
Zamfirescu. 

Un jubileu istoric — Un lucru pe 
care nu la putut gândi nimeni cu pu- 
tință în publicistica românească din 
Basarabia: revista „Luminătorul“ co- 
memorează 25 de ani de regulată a- 


pariție. Cu acest prilej această e-- 


roică publicaţie moldovenească ba- 
sarabeană a eşit intr'un număr spo- 
rit de pagini. Cuprinsul numărului 
jubiliar este de asemenea cât se poate 
de interesant. Găsim, între alte ar- 
ticole scrise anume cu prilejul aces- 
tei sărbătoriri a izbândei slovei ro- 
mâneşti din Basarabia, documentate 
contribuţiuni datorite d-lor Pan. Ha- 
lippa, St. Ciobanu, Ion Pelivan, |. P. 
S. S. Mitropolitul Gurie, Const. N. 
Tomescu, Arhim. Scriban, etc. 

Cel dintâi număr din revista „Lu- 
minătorul” a apărut la 1 
1908, din inițiativa ieromonahului Gu- 
rle, având drept scop cardinal: lupta 
pe terenul bisericesc-naţional. Din cei 
25 de ani de viață în această slujbă 
înaltă, 10 au fost bătătoriţi sub stă- 
pânlrea rusească. 

Programui acestei tribune biseri- 
ceşti, după cum reesă din anexa la 


cererea pentru aprobarea apariţiei, 


se cuprindea în 6 puncte esenţiale 
aprobate de „Ucazul Măriei sale Im- 
păratul“. 

Primul punct din „Programa jur- 
nalului „Luminătorul“ sună astfel: 

„Voroave. invățături, cuvinte, şi 
cuvântări în limba moldovenească 
de ale preoților parohi; tălmăciri din 
învăţăturile atingătoare de viaţa şi 
luminarea norodului, etc.*. 

In „Luminatorul“ s'a oglindit te- 
meinic, dealungul celor25 de ani de 
apariţie, nu numai viaţa şi nevoile 
bisericii, ci însuşi viaţa întregei suf- 
lări româneşti din Basarabia. Arti- 
colul d-lui Şt. Ciobanu, cu bogate 
citațiuni din diferite numere ale „Lu- 
minătorului“, este edificativ în această 
privinţă. 

D-sa insistă în special asupra fap- 


tului că „Luminătorul“ a fost o adevă-- 


lanuarie- 

‘rată şcoală pentru răposatul poet Al. 
Mateevici, dând în direcțiunea a- 
ceastă câte-va date pline de inte- 
res. Sunt deasemenea vrednice de 
notat amintirile despre poetul Ma- 
teevici semnate de iconomul mitro- 
for C. Popovici. 

lacrustând aici, la cronica acestei 
tinere reviste de cultură românească 
‘fn Basarabia, evenimentul păşirei in 
al 26-lea an de existenţă a revistei 
„Luminătorul“, subliniem, că el con- 
stitue in publicistica naţională a pro- 
vinciei un jubileu de glorie, demn de 
“reţinut. Al. T. 


— — 


RECENZII. 


Mihail Negru. Cutreerând prin Eu- 
“ropa. Cartea Românească. București. 
Un vol. de 222 pg.cu 35 clişee. Ceea 
ce au fost inainte de război Radu 
-Rosetti şi Gh. Flaislen, în literatura 
noastră turistică, avem acum după 
război pe Mihail Negru şi Tican-Ro- 
'mano. Primul volum al D-lui Negru 
aduce ceva nou de tot: două cală- 
torii cu avionul. Momentul plecării 
şi al aterizării — ambele impresio- 
nante, — notele de călătorie luate în 
sbor pe un carnet, trecerea Carpați- 
lor şi a Balcanilor la peste 3000 m. 
înălţime, plus părțile hazlii cu care 
'e presărată călătoria, fac ca lectura 
acestor pagini să fle cât se poate de 
atractivă. Credem că itinerariul ar fi 
devenit mai luminos, dacă era tras 
ipe o hartă. Tocmai în vol 3, D-l 
Negru s'a convins să pue sub ochiul 
cititorului, nişte schiţe sumare carto- 
„grafice. 

Partea a 2-a a cărţii e însă cu 
desăvârşire lipsită de valoare. Nu e 
‘nici ştiinţă, nici literatură, nici măcar 
ʻo cronică ziaristică. Nişte note dis- 
“parate prinse la întâmplare, chestiuni 
nesoluţionate şi naive, presărate de 
multe ori cu amănunte deplasate şi 
anecdote răsuflate. Citeşti pagină 
după pagină şi, din splendidele centre 
apusene, ca şi din atâtea perle ale 
orientului, nu întâlneşti o frază pe 
care s'o reţii sau vre-o notă originală 
care să iasa din comun. Totul face 
impresia unui potpuriu compus din 
melodii cluntite şi legate intre ele prin 
-armonii false. 


- VIAŢA BASARABIEI. 


Autorul singur şi-a dat seama de 
cele de mai sus şi, în noua editură a . 
ziarului „Universul“, a intitulat volu- 
mul,„Europa în zbor" modificând restul, 

Spre Africa. Ed. Socec, Buc. Un 
vol. de 291 pg. 24 clişee şi o copertă 
originală. Autorul descrie o călătorie 
pe un carcabot român dela Galați pe 
marea Neagră, Marmara, Egee şi 
Mediterana la Constantinopol, Cypru, 
Beirut, laffa şi Egipt. Şi de data a- 
ceasta călătorul nu este la înălţimea 
călătoriei. Despre celebrul Bosfor, 
câteva cuvinte fugare şi răzlețe; Pa- 
lestina și Egiptul, tratate superficial 
şi sarbăd. Dealmiatrelea în prefaţă au- 
torul e precaut şi spune că lasă eru- 
diția la o parte. E foarte comod să 
o laşi când nu te-ai ostenit să ţi-o 
faci, dar e lesne de ințeles că nu se 
poate cineva încumetă a descrie E- 
giptul, cu clasica şi celebra lul civi- 
lizaţie, Palestina sacră pentru trei 
religii : mozaică, mahomedană şi creş- 
tină, precum şi Elada care reprezin- 
tă aurora luminoasă a civilizaţiei eu- 
ropene, fără a sta în prealabil cea- 
suri întregi la birou, citind şi răsfoind 
zeci de volume din zeci de biblioteci! 

Singura parte reuşită şi unică în 
literatura noastră — dacă facem abs- 
tracţie de conferințele ţinute de D-1 
lorga la Sorbona — sunt paginile pri- 
vitoare la fermecătoarea insulă Cy- 
pru. Aici autorul devine interesant, 
tocmai din cauză că face erudiție din 
volumele consultate şi controlate la 
faţa locului, Aspectul pitoresc al in- 
sulei, bogăţiile ei naturale, populaţia 
ei izolată de restul lumii, precum şi 
descrierea monumentelor istorice cu 
celebritatea lor medievală — in com- 
paraţie cu decadenţa şi ruina de as- 
tăzi — sunt pe atât de impreslonate 
pe cât şi de instructive. 

Capitolul acesta, ceva mai dezvol- 
tat cu adăugire de clişee şi cu o har- 
tă. poate fi cu succes scos în volum 
aparte. 


In nordul cenușiu al Europei. Uni- 
versul. Un vol. de 146 pg. 22 clişee, 
5 schiţe de hartă şi o copertă origi- 
nală. Volumul acesta — de bună sea- 
mă cel mai reuşit — poate fi cu suc- 
ces recomandat de profesori ca lec- 
tură instructivă in şcoală şi ni-l ara- 

tă pe D-l Negru de ce ar ficapabii, 
dacă ar munci ceva mai mult la re- 
dactarea călătoriilor sale şi ar avea 
ambiția de a lăsă în literatura noas- 
tră turistică, atât de săracă, ceva in- 
structiv şi durabil. 

Spre America de Sud. Jurnal de 
bord. Ed. Cultura românească. Un 
vol. de 200 pg. cu 29 clişee şio schi- 
ţă a drumului parcurs. Autorul des- 
crie itinerariul transatlanticului „Me- 
duana“ al companiei „Chargeurs re- 
unis“ dela Bordeaux prin Corruna, 
Lexois, Dakar, Recife şi Bahia, la 
Rio de Janeiro. Asupra acestor por- 
turi, se fac aprecieri subiective şi 
descrieri sumare — escalele flind de 
scurtă durată. Jurnalul de bord, 
ţinut cu strictețe timp de 23 zile, cu- 
prinde multe capitole cari ar putea 
lipsi — neprezentând nici un interes. 
Ele se pot observa chiar la tabla de 
materii, numai: după titlu. Răul de 
mare al pasagerilor, calmul sau fur- 
tuna, întâlnirea a doua vapoare în 
largul oceanului. tipurile de pasageri, 
mesele pe vapor, răsăriturile şi apu- 
surile de soare sau lună, schimba- 
rea ceasului, sunt astăzi banalităţi, 
de care dacă se abuzează, devin 
monotone. 

Ştiinţă întâlneşti printre rânduri, 
sporadic. Cititorul află că la Lisabo- 
na, în catedrala Sf. Jerome, se află 
mormântul celebrului navigator por- 
tughez Vasco de Gama, alăturea de 
acel al poetului Camoens,care a des- 
cris în Lusiadele sale celebra ocoli- 
re a continentului african. Fosfores- 
cenţa apelor dela tropice. meduzele 
dela capul Blanc și peştii zburători 
din preajma Canarelor, soarele şi lu- 
na plină, faţă în față, ia orizont (fe- 
nomen ce se vede numai pe mare 
când atmosfera e perfect senină-pg, 
158), seninătatea cerului la ecuator 
în ziua de 15 April dimineaţa (feno- 
men foarte rar) în urma ploaei abun- 
dente din ajun, rechinii primejdioşi 
ce pătrund până în apele porturilor 
— toate interesează chiar pe un cu- 
noscător. 

In schimb se întâlnesc unele con- 
fuzii, Autorul încurcă emisferele glo- 
bului şi in consecinţa şi anotimpurile 
(pg. 101 şi 135); craiul nou al lunii 
în forma de corn, e numit epoca lu- 


nei nouă (pg. 59); calmul ecuatorial 
(care e o depresiune thermică) e nu- 
mit chiar în titlu, calm tropical, cu 
care nu trebue confundat, întrucât 
acolo e în permanență maximum de 
presiune (pg. 142) etc. Se întâlnesc 
şi erezii destule. Ex: in luna Aprilie 
nu este iarnă in America de sud, ci 
toamnă (pg. 5). Dealmintrelea auto- 
rul se corectează singur la pg. 131, 
dar aceasta apare ca o contrazicere. 
„In Brazilia ziua începe In ceasul 
când în centrul Europei mai e mult 
pâna să se stârgească noaptea". A- 
ceasta e o imposibilitate, căci când 
în capitala Braziliei e ora 7 dim: la 
Buda Pesta (in centrul Europei) e 
Ora 10 inainte de amează. Curios ca 
mai târziu, autorul recunoaşte aceas- 
tă diferență de ore (pg. 142). Până 
la Rio de Janeiro. vaporui nu tae 
tropicul Caprei, cum afirmă autorul 
(pg. 8); mişcarea de rotaţie n'a in- 
fluenţat niciodată călătoriile explo- 
ratorilor, dovadă că Magellan a în- 
conjurat globul contrar acestei miş- 
cări (sic) pg. 191; Vasco de Gama 
n'a călcat niciodată pe pământul Bra- 
ziliei, cum afirmă autorui (pg. 192), 
căci America de sud a fost desco- 
perită de navigatorii portughezi Pin- 
zon (lan. 1500) şi Alvarez Cabral 
arii 1500), fiind botezată Santa Cruz, 
etc, 

In concluzie, urăm autorului să fie 
mai fericit în redactarea volumului 
despre America de sud, anunțat şi 
aşteptat de peste 2 ani. 


G. Rașcu. 


„Melodia mâhnirei*, poezii de Ele- 
na Dobroşinschi. — Poeta basara- 
beană a dat la iveală, grupate într'o 
broșură de 64 pagini, o parte din 
poeziile ei publicate în decursul a- 
nilor, de la Unire încoace, prin mai 
toate revistele şi ziarele româneşti 
apărute la Chişinău. 

Deşi cu mersul inspirației cam ne- 
sigur pe alocurea, deşi momentele 
sufleteşti redate nu sunt uneori des- 
tul de bine marcate, deşi versificaţia 
este defectoasă în cele mai multe 
din bucăţile reunite in broşura res- 
pectivă, autoarea dă totuși dovadă 
de multă sensibilitate poetică, care 

o apropie vag de cunoscuta poetă 
olteană Elena Farago. 


De ce-ai venit aşa aproape? 
De ce-ai trimis privirea 
Mormânturi să desgroape ? 
Ai vrut să cânți 

Când strunele suspină 

Şi arcuşul este frânt? « 

Ai vrut să aprinzi 

in templul vechi lumină 

Cînd nu mai e nimica sfint? 


Elena Dubroşinschi excelează în 
poezia lirică descriptivă, a cărei fru- 
museţe stă în detalii, nu in ansamblu. 
Sunt, sub acest raport, in cărticica 
„Melodia mâhnirii“, bucăţi pline de o 
simțire şi delicateță aproape pasto- 
rală. In cele mai multe din poeziile 
autoarei noastre circulă o durere 
reală, investmântată intro formă 
simplă. care ne aminteşte uneori de- 
adreptul tonalitatea populară. 


A.T. 


Literatura Contemporană din Mol- 
dova Socialistă. — In edițiea Acade- 
miei de Ştiinţe dela Leningrad: 
Trudy instituta Havjanovedenija 
Akademii Nauk, 1932 pag 239—297, 
aflăm studiul D-lui C. N. Derjavin 
despre: literaturnoe stroitelstvo v 
soțialisticeskoj Moldavii (L’edification 
littéraire dans la Moldavie socia- 
liste). 

C. N. Derjavin, autorul acestui do- 
cumentat studiu, este un tot așa de 
bun cunoscător a literaturii moldo- 
veneşti şi în general a literaturii ro- 
mâneşti, caşi M. Sergheevsky, valo- 
rosul cercetător în domeniul linguis- 
tic al poporului Moldovenesc de peste 
Nistru. 

Inainte de-a intra în fondul comu- 
nicării mele nu pot să nu mărtutisesc 
că, deşi C. N. Derjavin la inceputul 
studiului său face un scurt istoric, 
după metoda criticei socialiste a- 
supra Republicei Moldovene din Ru- 
sia Sovietică, afirmind lucruri ce 
pentru critica noastră rominească 
sunt încă neinţelese, totuş judecind 
critic și nepărtinitor, C. N. Derjavin 


e un bun cunoscător al vieţii isto- 
rico-culturale a poporului rominesc 
în general şi — in special—a ramu- 
rii moldoveneşti transnistriene, care 
se deosebeşte radical de viaţa lumii 
noastre. 


Vom căuta se schițăm aici în 
linii generale tot ceia ce priveşte li- 
teratura „Moldovei socialiste“, care 
ne interesează mai mult pentru nou- 
tatea ei și faptul caracteristic că 
această literatură s'a născut prim 
ea insăşi, fără tradiţie literară şi 
fără influențe acăvărătoare de „ro- 
minofobie“ sau „rusofobie“ 1), dect 
literatura Moldovei socialiste işi păs- 
trează in dezvoltarea sa — dealtfel 
caşi limba — specificul caracter na- 
tional moldovenesc, din conglomera- 
tul popoarelor ce face parte din SSSR, 
deosebindu-se mult ca origine şi 
tendinţă în dezvoltarea sa cultural- 
naţională, 


Moldovenii transnistrieni, pină la 
1917—1918, odată cu revoluţia oc- 
tombristă se adăpau la acelaş izvor 
de cultură, adică—ca şi basarabenii 
— care primeau tot ce le venea de 
peste Prut, pe lângă faptul că mai 
aveau cu începerea nouei epoci în 
literatura moldoveano-basarabeană, 
adică dela 1905 cind apar o serie 
intreagă de ziare şi anume: „Basa- 
rabia“, „Viaţa Basarabiei“, „Moldo- 
vanul“, „Cuvintul Moldovenesc“, Gla- 
sul Basarabiei“ şi reviste ca „Cu- 
vintul Moldovenesc" şi „Luminăto- 
rul”. Unele din acestea sint şi as- 
tăzi şi apar după ce au suferit unele 
schimbări în direcţiea ideologică. 

Dela 1918, Moldovenii transnistrien 
rămin izolaţi de mişcarea culturală 
din Basarabia şi conform cu prin- 
cipiile de bază ale Statului Sovietic, 
încep o literatură născută din pro- 
cesul social, din schimbarea modu- 
lui de viaţă, deci odată cu formarea 
noului cetitor, cu pretenţiuni literare 
izvorite din organizarea vieţii de re- 
facere socială. Originea acestei li- 
teraturi o aflăm in tipăriturile pe- 
riodice şi anume, primul zizr al Mol- 
dovii Socialiste „Pliugarul Roş“. Pe 


1) Expresiile aparţin lui C. N. Der 
javin. 


paginele acestul ziar s'a născut li- 
teratura sovietică moldovenească ; 
acest zlar, avind așa numita „Pa- 
gina Literară“, pentru prima dată 
au inceput să apară scrierile lui 
Nilev, Andriescu, Chioru, Dumit- 
rașcu şi Lehţir, toţi scriitori din Mol- 
dova Socialistă, 

In 1928, „Pagina Literară“ dela 
„Plugarul Roş“ sa transformat în 
revista „Moldova Literară“ şi în 
afară de aceasta la 1930 a inceput 
se apară revistă şcolară „Scinteia 
Leninistă“, la care colaborează unii 
din scriitorii mai suspomeniţi. 

Altă bază de origine a literaturii 
moldoveneşti transnistriene este Edi- 
tura de stat a Moldovii din Tiras- 
pol, care, pînă la 1929, a tipărit peste 
49 de opere literaturo-artistice ; în 
anii din urmă numărul acestor opere 
s'a mărit cu mult, datorită publica- 
țiilor din „Biblioteca Scriitorilor Mol- 
-dovineşti“ (sic!). 

Prima operă de proză a acestei 
literaturi a fost acea a lui D. Mi- 
lev „Mos Goriţă“ Ed. de stat a 
Moldovii, Balta 1927, 

Cu această operă să începe lite- 
ratura moldovenească socialistă, care 


ca subiect în totul corespunde me- 


todei marxiste in literatură; conți- 
nutul acestei nuvele — pentru mo- 
tive lesne de ințeles — nu-l redau. 

Alte scrieri in proză a lui D. Mi- 
lev sint: „Ţara noastră“, Tiraspol 
1930; nuvela „Stănescu“, „Eu joc în 
cărți“, povestirea „621/>* şi „Călăto- 
rii“. în care descrie mişcarea naţio- 
nalistă a studenţilor din Rominia şi 
devastarea tirgului Ungheni. Toate 
aceste nuvele se referă la viaţa Mol- 
dovenilor din Basarabia şi sunt cu: 
lese în volumul: D. Milev, „Călă- 
torii“ cu sub titlul, Povestiri din 
viaţa Basarabiei ocupate (sic!). Ed. 
de Stat a Moldovii; Tiraspol (sic) 
1930. 

După el, ca prozatori urmează A. 
Aur cu nuvela „Jugul Boeresc“, a- 
părută în Bibl. Scriit. Mold. No. 7 
din 1929 şi nuvela „O viaţă de ro- 
bie". N. Moşan, cu nuvela „Oaspeți 
în mormânt“ apărut în ed. dn stat. 
Balta 1928. D. E. Mirza cu poves- 
tirea „Din argaţi comunari“ ed. în 
Bib. Scriit. Mold. No. 4, Balta 1929, 


N. Marcu a început cariera literară 
în 1924 cu povestirea „La Viaţă 
nouă“, şi „Panaghiica“ Ed. de st. 
Balta 1929, apoi urmează una după 
alta lucrările lui „Şcoala şi obiceiu- 
rile“, „Mătuşa  Maranea“, Omul 
nostru“ şi ultimă nuvela „Bună Por- 
nire“. A. Sfeclă are nuvelele „La 
hatul lanului* aflată în volumul lui 
de culegeri: „După sfatul mamii“. 
ed. st. Tiraspol 1930, în acest vo- 
lum aflăm nuvelele: „Averea pă- 
rinţilor“, „Pe drum la viaţă”. 

Mai urmează în timpul din urmă 
o serie întreagă de scriitori tineri, 
ca :'Păscari S., N. Corcinschii, 1. 
Cană şi Ijițchii ; notăm mai insem- 
nate lucrările lui Păscar „In dosul 
nopții“ şi al Iul I. Cană, „Cind nou- 
rii se îngroapă”. In domeniul schiţei, 
menţionăm pe Th. Malai cu schiţele 
„Dela intuneric la lumină“ şi „Gîn- 
durile Drumeţului“. In domeniul teat-. 
rului aflăm drama lui S. Lehţir: 
„Codreanu“ piesă istorică în 4 acte 
din epoca feudală în Basarabia ; ed. 
de st. a Mold. Tiraspol 1930, 

In domenlui poetic al literaturii so- 
cialiste 2). moldoveneşti remărcăm pe 
C. Coşerău, cel mai bătrin poet 
(1861, activ pe terenul şcolar din 
Tatar-Bunar), Chioru P., S. Dumit- 
raşcu cu vol. de poezii „Zece ani“, 
S. Lehţir?) cu Poeziile pub. în 
Bibliot. Scriit, Mold. No.5. Dau 
mai jos citeva modele din poezia 
lui S. Lehţir. Fragment din poezia 
„Moldova“ 4). 

In brațele tale, Moldova, 

Am inceput eu să cînt 

Insuflețit și de Nistru, 

De codru, izvoare şi vînt. 

Cântece, doine şi hore 

Legendele vechi de haiduci 

Vintul le tot povesteşte 

optind prin crengi de nuci. 
ădurea, pămîntul şi pîinea 


2) Vezi „O culegere de poezii o: 
riginale“ de S. Dumitraşco şi S. 
Lehţir. Tiraşpo! 1930, 

3) V, S. Veinberg. Activitatea li- 
terară a lui S. Lehţir în Sb. Iotre- 
bări literare. 

4) Redau toate modelele în forma 
literară şi nu dialectală cum sint 
tipărite de fapt. 

Toate au fost boereşti ; 
Azi și moşiile toate-s 
In minele muncitoreşti, (sic !). 
ği pe cîmpii inlărgite 

u tractoare în loc de boi 
Moldova muncitoare 
Răsună cu cântece noi. 


S. Lehţir are poeziile: „Flueraşul“. 
„Basarabia“, în care poetul cu multă 
putere lirică işi cântă locul de naş- 
tere. In poezia „Lupta cea din urmă“ 
Lehţir simbolizează patosul luptei 
revoluţionare: 


Pe ruini şi trupuri și schelete, 
Unde-s cufundaţi in sînge — 
Oțelul, omul, calul... 

Cu gurile de tunuri, 

Din care strigă moartea 
Inarmat păşeşte capitalul (sic !). 


Alt poet, aproape cel mai popular 
în masele largi moldoveneşti, esteF. 
Mălai (Păunel), a cărui opere în proză 
le-am înşirat mai sus. El este de o- 
rigină basarabean din com. Năduşita. 
Culegirile lui de poezii publ. în vo- 
lum de bibl. Scriit. Mol. sub titlul 
» Oţelul viu“. Balta 1929. No. 6. Poe- 
zia lui F. Mălai e poezie de agitaţii 
şi propagandă, vezi poeziile „Urare* 


„La moartea lui Catovschii“ şi poema - 


„Stejar Veluţă“ în care e vorba 
despre un haiduc, fiul unei roabe a 
boerului Cuza şi care se pune în 
fruntea gloatei ţărăneşti: 


Eu dau cuvînt de fața voastră; 
Și jurămîntul cel mai sfint, 

Că moi lupta pînă toţi boerii 
N'or fi zătriţi de pe pămînt. 
Pe-acei săraci şi fără drepturi 
La luptă grea noi i-om chema 
Şi pentru-un rob dat la pedeapsă 
Noi trei boeri om spinteca. 

Dela boieri ce-om apuca noi 


ei ea. 10 cel api 0, o. iale: pie 


Din aceste exemple se poate uşor 
vedea cam ce ideologie are poezia 
celui mai popular poet in Moldova 
Socialistă. : 

Mai urmează şi alţii ca Mihai 
Andriescu, originar din satul Zberoaia 
de lângă Chişinău, născut în anul 
1898 ; citez din poezia lui, „Buna ziua, 


mamă“, în care poetul salută Mol- 
dova Sovietică. 
Unde in soba muncii 
In flacăra de joc 
Să nasc entuziasmuri (sic !) 
Ideile si coc. (sic!) 
Unde a tăi eroi 
Ostenire n'au 
i cintînd sporesc 
in ciocani dau (sic!) 
In poezia „O sută de mii” M. An- 
driescu utilizează poezia populară : 
Frunză verde, frunză deasă 
Rîndu nostru tot să 'ngroaşă 
Frunză verde, frunză 'n rouă 
Vin la noi otriaduri (sic) nouă. 
Din zăvoduri şi cîmpii 
Vin la noi zacini de nii (sic) etc. 
N. Marcu, cunoscut ca prozator, 
are şi poezii în vol. „Cuvîntul viu“ 
ed. st. Tiraspol 1930. A. E. Caftana- 
che, poet tânăr (născut 1910; poe- 
ziile lui tipărițe în volum; „Primă- 
vara“ ed. de st. Tiraspol 1930. 
Dau un fragment din poezia lui 
Caftanache „La Zavod“ (fabrică). 
Trubile negre 
In nouri s'o înfipt 
Fum şi scîntee 
stuchesc (sic !) 
Soba cărbunu 
înghite 
Gura ei roșie 
Rinjeşte (!) 


Mai sunt şi alții, cu poezii de so- 
iul acesta, noi insă ne mulţumim cu 
atit cit ne-am putut face idee gene- 
rală despre activitatea  poetico-ar- 
tistică a Moldovei de peste Nistru. 
Ne abținem de-a face cometarii, 
constatăm şi atit, — nimic mai mult! 

Singura observare ce ne bucură 
şi pe noi dincoace de statul socialist 
a S.S.S.R.. ecă,după cit vedem, încă 
limba frumoasă, limba moldovenea- 
scă mai trăeşte şi încă e atit de 
voinică şi mândră, că răzbate glasul 
ei pină şi pe la noi, rupându-secite- 
odată de pe coclaurile cele de muncă, 
sudoare şi fier inroşit a statului ve- 
cin -— dar strein de noi — S.S.R. 


E. Gane 


Tipografia Băncii Centrale Coperative 
Chișinău, Str. Principele Nicolae No. 25 

: Cititi şi răspândiți ZIARUL B 


„Viața Basarabiei“: 
„Viaţa B biei” 


Cel mai răspândit ziar românesc din Basarabia, redac- îi 
= tat de cei mai buni ziariști şi cu ultimile știri din Basara- = 
i bia, din toată ţara şi lumea, întreagă. 


s: Apare zilnic în 4 pagini mari, la orele 6 dimineața 


îi 2 Lei exemplarul 
g Abonamentul: pe | an 600 lei 3 
„ 6 luni 300 lei e = 
$ „3, 150 lei = 
: Pentru învăţători, preoți şi săteni: i: 
pe 1 an 450 lei s: 
» 6 luni 250 lei Sai >: 
"3. 130 lei z: 


Pentru autorități şi instituții 1000 lei anual. Dublu în străinătate. $$ 
Redacţia şi ad-ţia: Chişinău, B-dul Regele Carol II, 85, Telefon 2.90 $; 
Anunţuri comerciale şi oficiale se primesc la ad-ţia ziaru- $$ 
lui și la toate agențiile de publicitate, după un tarif FI 
din cele mai convenabile, = 


$30040000 otsese 0sadeatatătes 

să APEL 


Repetăm apelul nostru din luna trecută și rugăm pe 
abonaţii noștri, cari nici până în prezent nu s'au pus în 
curent cu plata, să grăbească a ne trimite sumele dato- 
rate pe anul 1932. 

Abonamentul la revistă este numai de 120, deci ac- 
cesibil şi pentru pungile cele mai modeste. 

Toată stăr ruința noastră este de prisos și nu vom pu- 
tea ține aprinsă pe meleagurile noastre această îăclie,. dacă 
sprijinitorii ei, abonaţii, nu-și vor face datoria, de a-și a: 
chita abonamentele, 

Cu începere din luna următoare se va înceta trimite- 
rea revistei celor ce nu-și vor fi achitat: abonamentul pe 
anul trecut, afară de acei ce ne vor scrie.să li se continue 
“trimiterea revistei și vor arăta termenul caca he căreia 
“îşi vor achita abonamentele. 

Credem că aceasta este ultima rugăminte ce-o facem 
şi nu va mai fi nevoie să revenim. 


Cu toată stima 
AD-ŢIA REVISTEI 


AVIZ: 


La administrația revistei se găsește spre vânzare co- 
lecţia revistei „Viaţa Basarabiei“ din anul 1932, conținând 
816 pagini bine legate: | 

1. Colecţia pe hârtie obicinuită . . . ... 200 lei 

2. Colecţia pe hârtie semivelină. . . .. 250 lei 

La cerere se expediază contra ramburs. 


Administrația revistei 


Rugăm stăruitor pe prietenii şi abonaţii revistei să 
o dea spre cetire tuturor doritorilor, îndemnându-i să se 
aboneze. 
La prima cerere, se va trimite oricui numerele apărute. 
Rugăm adresa să fie .dată exact, arătând și oficiul 
poştal. 
Administraţia revistei „V. B.“ 


Abonamentul: 120 iei pe an; pentru autorităţi lei 500. 

CHIŞ e 

Preţul 15 lei 


